Protokoll li jistabbilixxi l-opportunitajiet ta’ sajd u l-kumpens finanzjarju previsti fil-Ftehim ta’ Sħubija fis-Settur tas-Sajd bejn il-Komunità Ewropea u r-Repubblika Iżlamika tal-Mawritanja



Official Journal L 343 , 08/12/2006 P. 0009 - 0060

Official Journal L 200 , 01/08/2007 P. 0293 - 0344



20061130 Protokoll li jistabbilixxi l-opportunitajiet ta' sajd u l-kumpens finanzjarju previsti fil-Ftehim ta' Sħubija fis-Settur tas-Sajd bejn il-Komunità Ewropea u r-Repubblika Iżlamika tal-Mawritanja Artikolu 1 Perjodu ta' applikazzjoni u l-opportunitajiet għas-sajd 1. Minn Awwissu 2006 u għal perjodu ta' sentejn, l-opportunitajiet ta' sajd mogħtija skond l-Artikoli 5 u 6 tal-Ftehim huma stabbiliti fit-tabella mehmuża ma' dan il-Protokoll. Dawn l-opportunitajiet huma parti mill-isforz globali ta' sajd li jinstab fl-Anness III definit mill-awtoritajiet tal-Mawritanja abbażi ta' pariri xjentifiċi disponibbli u aġġornati perjodikament 2. Il-paragrafu 1 japplika soġġett għad-dispożizzjonijiet ta' l-Artikoli 4 u 5 ta' dan il-Protokoll. 3. Skond l-Artikolu 6 tal-Ftehim, il-bastimenti li jtajru l-bandiera ta' xi Stat Membru tal-Komunità Ewropea ma jistgħux jeżerċitaw l-attivitajiet ta' sajd fiż-żoni ta' sajd tal-Mawritanja jekk ma jkollhomx liċenzja maħruġa fil-qafas ta' dan il-Protokoll u skond it-termini deskritti fl-Anness ta' dan il-Protokoll. Artikolu 2 Kumpens finanzjarju — Metodi ta' ħlas 1. Il-kumpens finanzjarju stipulat fl-Artikolu 7 tal-Ftehim huwa ffissat għas-somma ta' 86 miljun euro fis-sena [1]. Fuq dan l-ammont, total ta' EUR 11-il miljun fis-sena huwa allokat mill-Mawritanja bħala appoġġ finanzjarju għall-implimentazzjoni tal-politika nazzjonali dwar is-sajd, hekk kif previst fil-paragrafu 1b ta' l-Artikolu 7 tal-Ftehim, li minnhom, 1 miljun euro fis-sena jingħataw bħala appoġġ għall-Park Nazzjonali tal-Banc d'Arguin (PNBA), għall-perjodu stipulat fl-Artikolu 1. 2. Il-paragrafu 1 japplika soġġett għad-dispożizzjonijiet ta' l-Artikoli 4, 5, 6, 7, 9, 10 u 13 ta' dan il-Protokoll. 3. Il-ħlas tal-kumpens finanzjarju mill-Komunità għandu jsir mhux aktar tard mit- 31 ta' Diċembru 2006 għall-ewwel sena u mhux aktar tard mill-1 ta' Awwissu għas-snin ta' wara. 4. Il-kumpens finanzjarju għandu jitħallas f'kont uniku tat-Teżor tar-Repubblika Iżlamika tal-Mawritanja miftuħ fil-Bank Ċentrali tal-Mawritanja, li r-referenzi tiegħu huma kkomunikati mill-Ministeru. 5. B'riserva tad-dispożizzjonijiet ta' l-Artikolu 6 ta' dan il-Protokoll, l-allokazzjoni ta' dan il-kumpens u ta' l-appoġġ lill-PNBA tiġi deċiża fil-qafas tal-Liġi Finanzjarja tal-Mawritanja, u għalhekk taqa' taħt il-kompetenza esklussiva ta' l-Istat tal-Mawritanja. Artikolu 3 Koperazzjoni fil-qasam xjentifiku 1. Iż-żewġ Partijiet jintrabtu li jippromwovu sajd responsabbli fiż-żoni tas-sajd tal-Mawritanja abbażi tal-prinċipji ta' ġestjoni sostenibbli. 2. Matul il-perjodu fis-seħħ ta' dan il-Protokoll, iż-żewġ Partijiet għandhom jikkoperaw sabiex japprofondixxu ċerti kwistjonijiet relattivi għall-evoluzzjoni ta' l-istat tar-riżorsi fiż-żoni tas-sajd tal-Mawritanja; għal dan il-għan għandha tiġi organizzata laqgħa tal-kumitat xjentifiku konġunt ta' l-anqas darba fis-sena, skond il-paragrafu 1 ta' l-Artikolu 4 tal-Ftehim. Jistgħu wkoll jiġu organizzati laqgħat oħra ta' dan il-kumitat xjentifiku konġunt fuq talba ta' waħda mill-Partijiet, u f'każ ta' bżonn iddikjarat fil-qafas ta' dan il-Ftehim. 3. Iż-żewġ Partijiet, skond il-konklużjonijiet tal-ħidma tal-kumitat xjentifiku konġunt u fid-dawl ta' l-aħjar pariri xjentifiċi disponibbli, għandhom jikkonsultaw flimkien fi ħdan il-Kummissjoni Konġunta skond l-Artikolu 10 tal-Ftehim sabiex jadottaw, jekk ikun il-każ u bi qbil, miżuri li jwasslu għal ġestjoni sostenibbli tar-riżorsi tas-sajd. 4. Il-mandat tal-kumitat xjentifiku konġunt jenfasizza b'mod partikolari fuq l-attivitajiet li ġejjin: (a) l-elaborazzjoni ta' rapport xjentifiku annwali dwar iż-żoni tas-sajd li huma suġġetti għal dan il-Ftehim; (b) l-identifikazzjoni u l-implimentazzjoni ta' programm annwali li jittratta kwistjonijiet xjentifiċi speċifiċi sabiex ikun hemm titjib fl-għarfien ta' l-istat tar-riżorsi u l-evoluzzjoni ta' l-ekosistemi; (c) l-istudju, skond proċedura approvata minn konsensus fi ħdan il-kumitat, ta' kwistjonijiet xjentifiċi li jinqalgħu matul l-eżekuzzjoni ta' dan il-Ftehim; (d) it-twettiq, fost l-oħrajn, u fejn ikun hemm bżonn, ta' kampanji ta' sajd espermentali sabiex jiġu determinati l-opportunitajiet ta' sajd u l-possibbiltajiet ta' esplojtazzjoni li jiggarantixxu l-konservazzjoni tar-riżorsi u ta' l-ekosistema tagħhom. Artikolu 4 Reviżjoni ta' l-opportunitajiet għas-sajd 1. L-opportunitajiet għas-sajd stipulati fl-Artikolu 1 ta' dan il-Protokoll jistgħu jiżdiedu bi qbil bejn il-Partijiet sakemm, skond il-konklużjonijiet tal-kumitat xjentifiku konġunt stipulat fil-paragrafu 1 ta' l-Artikolu 4 tal-Ftehim, din iż-żieda ma tkunx ta' dannu għall-ġestjoni sostenibbli tar-riżorsi tal-Mawritanja. F'tali każ, il-kumpens finanzjarju stipulat fil-paragrafu 1 ta' l-Artikolu 2 ta' dan il-Protokoll jiżdied proporzjonalment u pro rata temporis. Madankollu, is-somma totali tal-kumpens finanzjarju mħallsa mill-Komunità Ewropea ma tistax taqbeż id-doppju tas-somma indikata fil-paragrafu 1 ta' l-Artikolu 2 ta' dan il-Protokoll u dan it-total jibqa' proporzjonali għaż-żieda fl-opportunitajiet ta' sajd. 2. F'każ fejn, min-naħa l-oħra, il-Partijiet jaqblu dwar l-adozzjoni ta' miżuri stipulati fil-paragrafu 3 ta' l-Artikolu 3 ta' dan il-Protokoll li jwasslu għal tnaqqis fl-opportunitajiet ta' sajd stipulati fl-Ewwel Artikolu ta' dan il-Protokoll, il-kumpens finanzjarju jitnaqqas proporzjonalment u pro rata temporis. Mingħajr preġudizzju għad-dispożizzjonijiet stipulati fl-Artikolu 6 ta' dan il-Protokoll, dan il-kumpens finanzjarju jista' jiġi sospiż mill-Komunità Ewropea f'każ li ma tkun tista' titwettaq l-ebda waħda mill-possibbiltajiet ta' sajd previsti f'dan il-Protokoll. 3. It-tqassim ta' l-opportunitajiet ta' sajd bejn id-diversi kategoriji ta' bastimenti jista' jkun ukoll soġġett għal reviżjoni bi ftehim bejn il-Partijiet u skond kull rakkomandazzjoni oħra li tista' ssir mill-kumitat xjentifiku konġunt fir-rigward tal-ġestjoni ta' l-istokks li jistgħu jiġu effettwati minn dan it-tqassim mill-ġdid. Il-Partijiet għandhom jiftiehmu dwar l-aġġustament korrispondenti fil-kumpens finanzjarju meta jkun ġustifikat mit-tqassim mill-ġdid ta' l-opportunitajiet ta' sajd. 4. Ir-reviżjonijiet ta' l-opportunitajiet ta' sajd previsti fil-paragrafi 1, 2 u 3 ta' hawn fuq, għandhom jiġu deċiżi bi qbil komuni bejn iż-żewġ Partijiet fil-qafas tal-kummissjoni Konġunta prevista fl-Artitoku 10 tal-Ftehim. Artikolu 5 Sajd sperimentali 1. Il-Partijiet jistgħu jwettqu kampanji ta' sajd sperimentali fiż-żoni tas-sajd tal-Mawritanja, skond il-parir tal-kumitat xjentifiku konġunt previst fl-Artikolu 4 tal-Ftehim. Għal dan il-għan, huma jwettqu konsultazzjonijiet fuq it-talba ta' waħda mill-Partijiet u jiddeterminaw, għal kull każ, riżorsi ġodda, kondizzjonijiet u parametri oħra li huma pertinenti. 2. L-awtorizzazzjonijiet tas-sajd sperimentali jingħataw bi prova għal perjodu massimu ta' sitt xhur u skond id-dispożizzjonijiet previsti fil-paragrafu 2 ta' l-Artikolu 6 tal-Ftehim. Huma suġġetti għal ħlas ta' kontribuzzjoni. 3. Meta l-Partijiet jaraw li l-kampanji sperimentali jkunu taw riżultati pożittivi, filwaqt li jirrispettaw il-ħarsien ta' l-ekosistemi u l-konservazzjoni tar-riżorsi marittimi bijoloġiċi, opportunitajiet ta' sajd ġodda jistgħu jingħataw lill-bastimenti tal-Komunità skond il-proċedura ta' ftehim prevista fl-Artikolu 4 ta' dan il-Protokoll u sat-tmiem ta' dan il-Protokoll u skond l-isforz permess. Il-kumpens finanzjarju għandu jiġi miżjud skond id-dispożizzjonijiet ta' l-Artikolu 4. 4. Is-sajd sperimentali jitwettaq f'kollaborazzjoni mill-qrib ma' l-Istitut ta' Riċerki Oċeanografiċi u tas-Sajd tal-Mawritanja (IMROP) (l'Institut Mauritanien de Recherches Océanographiques et des Pêches). Għalhekk, l-IMROP jiddeċiedi min ikun parti mill-ekwipaġġ ta' riċerkaturi u osservaturi li jitilgħu abbord, li l-ispejjeż tagħhom iħallashom is-sid tal-bastiment. L-informazzjoni li toħroġ mis-sajd sperimentali hija suġġett ta' rapport ta' l-IMROP li jiġi kkomunikat lill-Ministeru. 5. Il-qabdiet li jsiru matul is-sajd sperimentali huma l-propjetà tas-sid tal-bastiment. Mhux permess li jinqabdu speċi li d-daqs tagħhom mhux regolamentari u dawk li għalihom ir-regoli tal-Mawritanja ma jawtorizzawx is-sajd, iż-żamma abbord u l-bejgħ. 6. Ħlief għal dispożizzjonijiet kontra li jiġu deċiżi bi qbil bejn iż-żewġ Partijiet, il-bastimenti li jaħdmu taħt is-sistema tas-sajd sperimentali iħottu l-qabdiet kollha tagħhom fil-Mawritanja. Artikolu 6 Il-sehem tal-Ftehim ta' Sħubija fl-implimentazzjoni ta' politika settorjali dwar is-sajd tal-Mawritanja 1. Il-kumpens finanzjarju stipulat fil-paragrafu 1 b) ta' l-Artikolu 7 tal-Ftehim jitla' għal 11-il miljun euro fis-sena skond il-paragrafu 1 ta' l-Artikolu 2 ta' dan il-Protokoll. Dan il-kumpens finanzjarju għandu jikkontribwixxi għall-iżvilupp u għall-implimentazzjoni ta' l-Istrateġija Nazzjonali għall-Iżvilupp Sostenibbli tas-Settur tas-Sajd u ta' l-Ekonomija Marittima tal-Mawritanja, bil-għan li jkun hemm sajd sostenibbli u responsabbli fl-ibħra tagħha, u b'mod partikolari fl-oqsma ta' interventi mħabbra fil-paragrafu 3 hawn taħt u ddettaljati fl-Anness IV kif ukoll fil-PNBA. 2. Il-ġestjoni tas-somma totali li tikkorrispondi għall-appoġġ finanzjarju stipulat fil-paragrafu 1 aktar 'il fuq taqa' taħt ir-responsabbiltà tal-Mawritanja u hija msejsa fuq l-identifikazzjoni, bi qbil bejn il-Partijiet, ta' l-għanijiet li għandhom jitwettqu u l-programmazzjoni relatata. 3. Mingħajr preġudizzju għall-identifikazzjoni, miż-żewġ Partijiet, ta' dawn l-għanijiet u b'konformità mal-prijoritajiet ta' l-Istrateġija Nazzjonali għall-Iżvilupp Sostenibbli tas-Settur tas-Sajd u ta' l-Ekonomija Marittima tal-Mawritanja u sabiex tkun żgurata ġestjoni sostenibbli u responsabbli f'dan is-settur, il-Partijiet jaqblu li jiffukaw fuq l-oqsma ta' intervent li ġejjin: a) F'termini ta' titjib tat-tmexxija fil-qasam tas-sajd: - l-appoġġ għall-iżvilupp ikkontrollat ta' sajd tradizzjonali u mal-kosta, b'mod partikolari permezz tat-twaqqif, il-monitoraġġ u l-evalwazzjoni tal-pjanijiet ta' l-immaniġġjar tas-sajd; - programmi li jimmiraw għal titjib ta' l-għarfien f'oqsma tas-sajd; - l-appoġġ għall-ġestjoni ta' l-isforz tas-sajd; - il-ħolqien ta' laboratorji adattati fi ħdan l-Istitut tal-Mawritanja għar-Riċerka Oċeanografika u għas-Sajd (IMROP), l-immodernizzar ta' l-istrumenti tagħhom u l-iżvilupp ta' sistemi ta' informazzjoni u ta' analiżi statistika. b) Fil-livell ta' aċċellerazzjoni tal-proċess ta' integrazzjoni tas-settur tas-sajd fl-ekonomija nazzjonali tal-Mawritanja: - l-iżvilupp ta' l-infrastrutturi u b'mod partikolari l-infrastrutturi tal-portijiet peremzz tal-programmi ta' investiment bħalma hija r-riabilitazzjoni tal-port ta' Nouadhibou u tas-suq tal-ħut ta' Nouakchott sabiex jitniżżlu l-art il-qabdiet tas-sajd tradizzjonali; - il-miżuri ta' appoġġ finanzjarju għall-bini mill-ġdid tal-flotta industrijali tal-Mawritanja; - it-twaqqif ta' programm ta' modernizzazzjoni tal-flotta tas-sajd tradizzjonali bil-għan li jkunu jistgħu jiġu rrispettati n-normi ta' l-iġjene u tas-sikurezza, inkluż inizjattivi bħalma hija s-sostituzzjoni, eventwalment, tal-kenuri ta' l-injam b'kenuri magħmula b'materjali aktar adattati bl-istess metodi ta' konservazzjoni; - it-twaqqif ta' programmi ta' appoġġ u ta' investiment bil-għan li titjieb is-sorveljanza marittima, bħalma huma l-ħolqien ta' pontijiet għall-irmonk fil-portijiet tas-Sorveljanza u ta' l-IMROP u għat-twaqqif ta' programm ta' taħriġ adattat għat-teknoloġija tas-sorveljanza, b'mod partikolari dawk tal-VMS; - l-implimentazzjoni ta' programmi u inizjattivi maħsuba sabiex jassiguraw il-promozzjoni tal-prodotti tas-sajd, b'mod partikolari permezz ta' miżuri mmirati għat-titjib tal-kondizzjonijiet iġeniċi u fitosanitarji tal-prodotti li jitniżżlu l-art u jiġu trasformati. c) Fil-livell ta' rinforzar tal-ħiliet fis-settur u tat-titjib fit-tmexxija: - it-twaqqif ta' programm ta' taħriġ u ta' appoġġ għat-titjib tas-sikurezza fil-baħar u tas-salvataġġ, b'mod partikolari għal flotta tradizzjonali; - it-twaqqif ta' programmi ta' appoġġ għas-servizzi tekniċi tal-Ministeru tas-Sajd u ta' l-Ekonomija Marittima kkonċernati mill-ġestjoni tas-settur; - it-twaqqif ta' pjan ta' azzjoni li jimmira għal titjib fl-effikaċja tas-servizzi involuti fit-tmexxija tas-settur; - it-twaqqif u t-tisħiħ tas-sistema ta' ġestjoni tal-liċenzji u ta' monitoraġġ tal-bastimenti. Artikolu 7 It-termini għall-implimentazzjoni ta' l-appoġġ għall-politika settorjali tas-sajd tal-Mawritanja 1. Mingħajr preġudizzju għad-dispożizzjonijiet previsti fil-paragrafu 3 ta' l-Artikolu 6 ta' dan il-Protokoll, il-Komunità Ewropea u l-Ministeru jiftiehmu, fi ħdan il-Kummissjoni Konġunta prevista fl-Artikolu 10 tal-Ftehim, abbażi ta' l-orjentazzjonijiet definiti fl-Anness IV u minn meta jidħol fis-seħħ il-Protokoll, dwar: a) l-orjentazzjonijiet annwali u fuq diversi snin li jiggwidaw l-implimentazzjoni tal-prijoritajiet tal-politika dwar is-sajd tal-Mawritanja bil-għan li jinħoloq sajd sostenibbli u responsabbli u, b'mod partikolari, dawk stipulati fil-paragrafu 3 ta' l-Artikolu 6 ta' dan il-Protokoll. b) il-miri annwali u fuq diversi snin li għandhom jintlaħqu kif ukoll il-kriterji u l-indikaturi li għandhom jintużaw sabiex issir valutazzjoni tar-riżultati miksuba, fuq bażi annwali. 2. Kull tibdil f'dawn il-linji gwida, miri, kriterji u indikaturi għall-valutazzjoni għandu jiġi approvat miż-żewġ Partijiet fi ħdan il-Kummissjoni Konġunta. 3. Fir-rigward ta' l-ewwel sena ta' validità ta' dan il-Protokoll, l-allokazzjoni tal-kontribuzzjoni finanzjarja mill-Mawritanja stipulata fil-paragrafu 1 ta' l-Artikolu 6 ta' dan il-Protokoll għandha tkun komunikata lill-Komunità Ewropea ma' l-approvazzjoni, fil-Kummissjoni Konġunta, tal-linjigwida, l-miri u l-kriterji u l-indikaturi għall-valutazzjoni. Kull sena, din l-allokazzjoni għandha tiġi komunikata mill-Ministeru għall-Komunità Ewropea qabel it-30 ta' Settembru tas-sena preċedenti. 4. Il-Ministeru għandu jittrażmetti lid-Delegazzjoni, sa mhux aktar tard minn tliet xhur wara d-data ta' l-anniversarju ta' l-applikazzjoni ta' dan il-Protokoll, rapport annwali dwar l-implimentazzjoni tar-riżultati miksuba, kif ukoll dwar diffikultajiet eventwali li jiltaqgħu magħhom. Il-Kummissjoni tirriżerva d-dritt li titlob lill-awtoritajiet tal-Mawritanja kull informazzjoni adizzjonali dwar dawn ir-riżultati sabiex tibda konsultazzjonijiet ma' l-awtoritajiet tal-Mawritanja fil-qafas tal-Kummissjoni Konġunta stipulata fl-Artikolu 10 tal-Ftehim, sabiex tadotta l-miżuri korrettivi sabiex tippermetti li jintlaħqu l-miri ffissati. Artikolu 8 L-integrazzjoni ekonomika ta' l-operaturi tal-Komunità fis-settur tas-sajd fil-Mawritanja 1. Iż-żewġ Partijiet jintrabtu li jippromwovu l-integrazzjoni ekonomika ta' l-operaturi tal-Komunità fil-qasam tas-sajd kollu tal-Mawritanja. 2. Sabiex jiġi żviluppat il-qasam tal-prodotti friski, bħala inċentiv, il-Mawritanja tagħti, lill-operaturi Komunitarji li jħottu f'portijiet tal-Mawritanja (b'mod partikolari għal skopijiet ta' bejgħ lill-industrija lokali, ta' valorizzazzjoni fil-Mawritanja permezz ta' dawn l-operaturi jew ta' trasportazzjoni bl-art tal-qabdiet li jsiru fiż-żoni tas-sajd tal-Mawritanja) tnaqqis tas-somma totali tal-kontribuzzjonijiet, skond id-dispożizzjonijiet ta' l-Anness 1 ta' dan il-Protokoll u r-regolamenti tal-Mawritanja f'dan il-qasam. 3. Iż-żewg Partijiet jaqblu wkoll li jaħtru grupp ta' konsulenza inkarigat sabiex jidentifika l-fatturi li jżommu lura u l-opportunitajiet jew il-possibbiltajiet ta' appoġġ għall-investiment dirett mill-Komunità fil-qasam tas-sajd fil-Mawritanja u l-miżuri li għandhom jittieħdu sabiex il-kondizzjonijiet li jirregolaw dawn l-investimenti isiru anqas iebsin. Artikolu 9 Nuqqas ta' ftehim — Sospensjoni ta' l-applikazzjoni tal-Protokoll 1. Kull nuqqas ta' ftehim bejn il-Partijiet kemm fir-rigward ta' l-interpretazzjoni tad-dispożizzjonijiet ta' dan il-Protokoll u l-Annessi tiegħu, u kemm fl-applikazzjoni tad-dispożizzjonijiet għandu jkun soġġett għal konsultazzjoni bejn il-Partijiet fi ħdan il-Kummissjoni Konġunta prevista fl-Artikolu 10 tal-Ftehim, u jekk ikun hemm il-ħtieġa, għandha ssejjaħ laqgħa straordinarja. 2. L-applikazzjoni tal-Protokoll tista' tiġi sospiża fuq inizjattiva ta' xi waħda mill-Partijiet meta n-nuqqas ta' ftehim bejn iż-żewġ Partijiet ikun meqjus bħala wieħed serju u l-konsultazzjonijiet li jkunu saru fi ħdan il-Kummissjoni Konġunta skond l-ewwel paragrafu aktar 'il fuq ma wasslu għal ebda soluzzjoni bonarja. 3. Is-sospensjoni ta' l-applikazzjoni tal-Protokoll hija soġġetta għal avviż mill-Parti kkonċernata ta' l-intenzjoni tagħha, bil-miktub u mhux anqas minn tliet xhur qabel id-data meta din is-sospensjoni tidħol fis-seħħ. 4. B'deroga għall-proċedura ta' sospenzjoni prevista fil-paragrafi 1, 2 u 3 aktar 'il-fuq, il-Komunità tirriseva d-dritt li tissospendi b'mod immedjat l-applikazzjoni tal-Protokoll fil-każ ta' nuqqas ta' rispett mill-Mawritanja ta' impenji meħuda rigward l-implimentazzjoni tal-Politika Settorjali għas-sajd tagħha. Din is-sospensjoni tiġi nnotifikata mingħajr dewmien lill-awtoritajiet tal-Mawritanja. 5. F'każ ta' sospensjoni, il-Partijiet għandhom ikomplu bil-konsultazzjonijiet sabiex ifittxu riżoluzzjoni bonarja għan-nuqqas ta' qbil bejniethom. Meta tali riżoluzzjoni tinkiseb, il-Protokoll jerġa' jibda japplika mill-ġdid u s-somma tal-kumpens finanzjarju għandha titnaqqas b'mod proporzjonali u pro rata temporis skond it-tul ta' żmien li fih l-applikazzjoni tal-Protokoll kienet sospiża. Artikolu 10 Sospensjoni ta' l-applikazzjoni tal-Protokoll minħabba nuqqas ta' ħlas Soġġett għad-dispożizzjonijiet ta' l-Artikolu 4 ta' dan il-Protokoll, f'każ li l-Komunità Ewropea tonqos li tgħaddi l-ħlasijiet previsti fl-Artikolu 2 ta' dan il-Protokoll, l-applikazzjoni ta' dan il-Protokoll tista' tiġi sospiża bil-kondizzjonijiet li ġejjin: a) Il-Ministeru għandu jibgħat avviż lill-Kummissjoni Ewropea li jindika n-nuqqas ta' ħlas. Il-Kummissjoni Ewropea għandha twettaq il-verifika xierqa u, jekk ikun meħtieġ, twettaq il-ħlas fi żmien 30 jum tax-xogħol minn meta tirċievi l-avviż. b) Fin-nuqqas ta' ħlas jew ġustifikazzjoni xierqa għan-nuqqas ta' ħlas fiż-żmien stipulat fil-paragrafu a) hawn fuq, l-awtoritajiet kompetenti tal-Mawritanja jkollhom id-dritt li jissospendu l-applikazzjoni ta' dan il-Protokoll. Huma għandhom jinfurmaw lill-Kummissjoni Ewropea minnufih. ċ) Il-Protokoll jibda japplika mill-ġdid meta jitwettaq il-ħlas in kwistjoni. Artikolu 11 Dispożizzjonjiet applikabbli tal-liġi nazzjonali Mingħajr preġudizzju għad-dispożizzjonijiet li jinstabu fil-Ftehim, l-attivitajiet tal-bastimenti li joperaw skond dan il-Protokoll u l-Annessi tiegħu, b'mod partikolari l-ħatt l-art, it-trasbord, l-użu tas-servizzi tal-portijiet, ix-xiri tal-provvisti u kull attività oħra, huma regolati mill-leġiżlazzjoni u r-regolamenti applikabbli fil-Mawritanja. Artikolu 12 Tul Dan il-Protokoll u l-Annessi tiegħu japplikaw għal żmien ta' sentejn li jibdew mill- 1 ta' Awwissu 2006. Dawn jistgħu jiġġeddu taċitament darbtejn għal perjodu ta' sentejn sakemm ma jkunx hemm terminazzjoni skond l-Artikolu 13. Artikolu 13 Terminazzjoni 1. Fil-każ ta' terminazzjoni tal-Protokoll, il-Parti interessata tavża bil-miktub lill-Parti l-oħra bl-intenzjoni tagħha li ttemm il-Protokoll ta' l-anqas sitt xhur qabel it-tmiem tal-perjodu inizjali jew ta' kull perjodu supplementari. 2. Meta jintbagħat l-avviż imsemmi fil-paragrafu preċedenti, jinfetħu l-konsultazzjonijiet bejn il-Partijiet. Artikolu 14 Dħul fis-seħħ Dan il-Protokoll u l-Annessi tiegħu jidħlu fis-seħħ fid-data li fiha jidħol fis-seħħ il-Ftehim. [1] Ma’ dan l-ammont jiżdied it-total tal-kontribuzzjonijiet dovuti mis-sidien tal-bastimenti previsti fil-Kapitolu III ta’ l-Anness 1, li l-Mawritanja tirċievi direttament fil-kont previst fil-Kapitolu IV ta’ l-Anness 1, u li huwa stmat għal EUR 22 miljun fis-sena. -------------------------------------------------- 20061130 Tabella ta' l-opportunitajiet tas-sajd Tip ta' sajd | | | Krustaċji | Sajd demersali | Ċefalopodi | Sajd pelaġiku | | Kategorija 1 Krustaċji minbarra l-awwista u l-granċ | Kategorija 10 Granċijiet | Kategorija 6 Awwisti | Kategorija 2 Skejjen tas-sajd bit-tkarkir u skejjen tas-sajd bil-konzijiet għall-marlozz | Kategorija 3 Demersali oħra li mhux il-marlozz, sajd bil-magni minbarra t-tkarkir | Kategorija 4 Skejjen tas-sajd bit-tkarkir demersali minbarra l-marlozz l-iswed | Kategorija 5 Ċefalopodi | Kategorija 7 Bastimenti li jistadu għat-tonn bit-tartarun | Kategorija 8 Bastimenti għas-sajd bil-qasab u x-xlief u skejjen tas-sajd bil-konzijiet | Kategorija 9 Skejjen tas-sajd bit-tkarkir bil-friża pelaġiċi [1] | Kategorija 11 Bastimenti tas-sajd pelaġiku frisk [1] | TG massimu għall-perjodutal-liċenzji | 9440 TG | 300 TG | 300 TG | 3600 TG | 2324 TG | 750 TG | 18600 TG 43 bastiment | 36 bastiment | 31 bastiment | 22 liċenzja | 15000 TG fi-xahar bħala medja annwali | KATEGORIJA TAS-SAJD 1: BASTIMENTI TAS-SAJD GĦAL KRUSTAĊJI ĦLIEF L-AWWISTA U L-GRANĊ 1. Żona tas-sajd i) fit-tramuntana tal-latitudni 19° 21’ 00” N, man-naħa ta' barra taż-żona mmarkatamill-punti li ġejjin: 20° 46’ 30” N | 17° 03’ 00” W | 20° 40’ 00” N | 17° 07’ 50” W | 20° 05’ 00” N | 17° 07’ 50” W | 19° 35’ 50” N | 16° 47’ 00” W | 19° 28’ 00” N | 16° 45’ 00” W | 19° 21’ 00” N | 16° 45’ 00” W | ii) fin-nofsinhar tal-latitudni 19° 21’ 00” N, fil-punent tal-linja tas-6 mili, meqjusa mill-marka tal-marea baxxa. Meta jiġi adottat il-pjan tal-ġestjoni tal-gambli, it-tqassim taż-żoni preżenti jista' jiġi rivedut bi qbil komuni bejn il-Partijiet. 2. Tagħmir awtorizzat Tkarkir tal-qiegħ għall-gambli u tagħmir ieħor magħżul Iż-żewġ Partijiet għandhom iwettqu provi tekniċi sabiex jiddefinixxu sistemi ta' għażla u b'mod partikolari: (i) l-iskali ta' għażla għal tkarkir, (ii) il-magni magħżula minbarra t-tkarkir. L-implimentazzjoni ta' dan it-tagħmir magħżul għandha ssir qabel 31/12/2009, wara evalwazzjoni xjentifika, teknika u ekonomika tar-riżultati ta' dawn il-provi. L-irduppjar tal-kontenitur bit-tkarkir mhux permess. L-irduppjar tal-ħbula li jikkostitwixxu l-kontenitur bit-tkarkir mhux permess. 3. Malja tax-xibka minimu awtorizzata 50 mm 4. Waqfien mis-sajd għal raġunijiet bijoloġiċi Xahrejn (2 xhur): Settembru u Ottubru. Iż-żewġ Partijiet jistgħu jiddeċiedu, bi qbil komuni fil-qafas tal-Kummissjoni Konġunta, dwar il-possibbiltà li jaġġustaw, li jżidu jew li jnaqqsu t-tul ta' dan il-perjodu ta' waqfien mis-sajd għal raġunijiet bijoloġiċi, kif ukoll l-iffissar taż-żoni ta' l-għeluq spazjo-temporali għall-ħarsien taż-żoni ta' riproduzzjoni u ta' konċentrazzjoni tal-ħut żgħir. 5. Qabdiet inċidentali B'konformità mal-leġiżlazzjoni tal-Mawritanja. F'każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/2007 | 2007/2008 | 2008/2009 | 2009/2010 | 2010/2011 | 2011/2012 | Tunnellaġġ awtorizzat (TG) għal kull perjodu ta' liċenzji | 9440 TG | 9440 TG | 9440 TG | 9440 TG | 9440 TG | 9440 TG | Tariffi f'EUR għal kull TG fis-sena | 268 | 280 | 291 | 303 | 315 | 315 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 2: SKEJJEN TAS-SAJD BIT-TKARKIR (1) U SKEJJEN TAS-SAJD BIL-KONZIJIET TAL-QIEGĦ TAS-SAJD GĦALL-MERLOZZ ISWED 1. Żona tas-sajd 1.1 i) Fit-tramuntana tal-latitudni 19° 15’ 60” N, fil-punent tal-linja li tgħaqqad il-punti il ġejjin: 20° 46’ 30” N | 17° 03’ 00” W | 20° 36’ 00” N | 17° 11’ 00” W | 20° 36’ 00” N | 17° 36’ 00” W | 20° 03’ 00” N | 17° 36’ 00” W | 19° 45’ 70” N | 17° 03’ 00” W | 19° 29’ 00” N | 16° 51’ 50” W | 19° 15’ 60” N | 16° 51’ 50” W | 19° 15’ 60” N | 16° 49’ 60” W | ii) Fin-nofsinhar tal-latitudni 19° 15’ 60” N, sal-latitudni 17° 50’ 00” N, fil-punent tal-linja tat-18-il mil meqjus mill-marka tal-marea baxxa. iii) Fin-nofsinhar tal-latitudni 17° 50’ 00” N, fil-puntent tal-linja tat-12-il mil mill-marka tal-marea baxxa. 1.2 It-tqassim taż-żoni matul il-waqfiet bijoloġiċi tas-sajd għaċ-ċefalopodi huwa kif ġej: i) Bejn il-Kap l-Abjad u l-Kap Timiris, iż-żona ta' l-esklużjoni hija definita mill-punti li ġejjin: 20° 46’ 00” N | 17° 03’ 00” W | 20° 46’ 00” N | 17° 47’ 00” W | 20° 03’ 00” N | 17° 47’ 00” W | 19° 47’ 00” N | 17° 14’ 00” W | 19° 21’ 00” N | 16° 55’ 00” W | 19° 15’ 60” N | 16° 51’ 50” W | 19° 15’ 60” N | 16° 49’ 60” W | ii) Fin-nofsinhar tal-Kap Timiris (fin-nofsinhar tal-latitudni 19° 15’ 60” N) u sa Nouakchott (17° 50’ 00” N), iż-żona ta' l-esklużjoni hija fil-linja tat-18-il mil meqjusa mill-marka tal-marea baxxa. iii) Fin-nofsinhar ta' Nouakchott (fin-nofsinhar tal-latitudni 17° 15’ 00” N), iż-żona ta' l-esklużjoni hija fil-linja tat-12-il mil mill-marka tal-marea baxxa. 2. Strumenti awtorizzati - skuna tas-sajd bil-konzijiet tal-qiegħ; - tkarkir tal-qiegħ għall-marlozz. L-irduppjar tal-kontenitur bit-tkarkir mhux permess. L-irduppjar tal-ħbula li jikkostitwixxu l-kontenitur bit-tkarkir mhux permess. 3. Malja tax-xibka minima awtorizzata 70 mm għal tkarkir. 4. Waqfien mis-sajd għal raġunijiet bijoloġiċi Iż-żewġ Partijiet jaqblu fi ħdan il-Kummissjoni Konġunta u abbażi ta' l-aqwa pariri xjentifiċi disponibbli u miftiehma mill-Kumitat xjentifiku konġunt dwar il-perjodu l-aktar adattat għall-waqfien mis-sajd għal raġunijiet bijoloġiċi. 5. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) gal kull perjodu ta' liċenzji | 3600 TG | 3600 TG | 3600 TG | 3600 TG | 3600 TG | 3600 TG | Tariffi f'EUR għal kull TG fis-sena | 135 | 142 | 148 | 153 | 159 | 159 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Din il-kategorija teskludi l-iskejjen tas-sajd bit-tkarkir bil-friża. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 3: BASTIMENTI TAS-SAJD TA' L-ISPEĊI DEMERSALI MINBARRA L-MARLOZZ L-ISWED B'TAGĦMIR IEĦOR LI MHUX TKARKIR 1. Żona tas-sajd 1.1 i) Fit-tramuntana tal-latitudni 19° 48’ 50” N, minn 3 mili, meqjusa mil-linja tal-bażi tal-Kap l-Abjad -Kap Timiris; ii) Fin-nofsinhar tal-latitudni 19° 48’ 50” N u sal-latitudni 19° 21’ 00” N, fil-punent tal-lonġitudni 16° 45’ 00” W; iii) Fin-nofsinhar tal-latitudni 19° 21’ 00” N, minn 3 mili meqjusa mill-marka tal-marea baxxa. 1.2 It-tqassim taż-żoni matul il-waqfiet bijoloġiċi tas-sajd għaċ-ċefalopodi huwa kif ġej: i) Bejn il-Kap l-Abjad u l-Kap Timiris: 20° 46’ 00” N | 17° 03’ 00” W | 20° 46’ 00” N | 17° 47’ 00” W | 20° 03’ 00” N | 17° 47’ 00” W | 19° 47’ 00” N | 17° 14’ 00” W | 19° 21’ 00” N | 16° 55’ 00” W | 19° 15’ 60” N | 16° 51’ 50” W | 19° 15’ 60” N | 16° 49’ 60” W | ii) Fin-nofsinhar tal-Kap Timiris (fin-nofsinhar tal-latitudni 19° 15’ 60” N) u sa Nouakchott (17° 50’ 00” N), iż-żona ta' l-esklużjoni hija l-linja ta' 3 mili meqjusa mill-marka tal-marea baxxa. iii) Fin-nofsinhar ta' Nouakchott (fin-nofsinhar tal-latitudni 17° 15’ 00” N), iż-żona ta' l-esklużjoni hija l-linja ta' 3 mili meqjusa mill-marka tal-marea baxxa. 2. Tagħmir awtorizzati - skejjen tas-sajd bil-konzijiet; - xibka b'malja fissa li l-karatteristiċi tagħha huma waqgħa massima ta' 7m u tul massimu ta' 100m. Ix-xbieki b'malja magħmula minn ħabel wieħed magħmul minn poliamide mhux permessi, skond il-leġiżlazzjoni tal-Mawritanja. - qasba ta' l-idejn; - nases; - tartarun għas-sajd tal-lixka. 3. Malja tax-xibka minima awtorizzata 120 mm għal xibka b'malja. 16 mm għal xibka għas-sajd bil-lixka ħajja; 20 mm mill- 1 ta' Awwissu 2007. 4. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 5. Tunnellaġġ awtorizzat | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) għal kull perjodu ta' liċenzji | 2324 TG | 2324 TG | 2324 TG | 2324 TG | 2324 TG | 2324 TG | Tariffi f'EUR għal kull TG fis-sena | 233 | 244 | 254 | 264 | 274 | 274 | 6. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-magna tas-sajd li se tintuża għandha tiġi indikata meta ssir it-talba għal-liċenzja. It-tartarun mhux se jintuża ħlief għas-sajd tal-lixka li ser jintuża għas-sajd bil-qasba jew fin-nases. L-użu tan-nassa huwa awtorizzat għal massimu ta' 7 bastimenti ta' tunnellaġġ individwali inferjuri għal 135 TG. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. Iż-żewġ Partijiet jiftiehmu fi ħdan il-Kummissjoni Konġunta u abbażi ta' l-aqwa pariri xjentifiċi disponibbli u miftiehma mill-Kumitat xjentifiku konġunt dwar il-perjodu l-aktar adattat għall-waqfien mis-sajd għal raġunijiet bijoloġiċi. KATEGORIJA TAS-SAJD 4: SKEJJEN TAS-SAJD BIT-TKARKIR LI JBIGĦU L-ĦUT BIL-FRIŻA LI JISTADU GĦALL-ISPEĊI DEMERSALI 1. Żona tas-sajd 1.1 i) Fit-tramuntana tal-latitudni 19° 15’ 60” N, fil-punent tal-linja li tgħaqqad il-punti li ġejjin: 20° 46’ 30” N | 17° 03’ 00” W | 20° 36’ 00” N | 17° 11’ 00” W | 20° 36’ 00” N | 17° 36’ 00” W | 20° 03’ 00” N | 17° 36’ 00” W | 19° 45’ 70” N | 17° 03’ 00” W | 19° 29’ 00” N | 16° 51’ 50” W | 19° 15’ 60” N | 16° 51’ 50” W | 19° 15’ 60” N | 16° 49’ 60” W | ii) Fin-nofsinhar tal-latitudni 19° 15’ 60” N, sal-latitudni 17° 50’ 00” N, fil-punent tal-linja tat-18-il mil meqjusa mill-marka tal-marea baxxa. iii) Fin-nofsinhar tal-latitudni 17° 50’ 00” N, fil-punent tal-linja tat-12-il mil meqjusa mill-marka tal-marea baxxa. 2. Tagħmir awtorizzat Xibka għat-tkarkir. L-irduppjar tal-kontenitur bit-tkarkir mhux permess. L-irduppjar tal-ħbula li jikkostitwixxu l-kontenitur bit-tkarkir mhux permess. 3. Malja tax-xibka minima awtorizzata 70 mm 4. Waqfien mis-sajd għal raġunijiet bijoloġiċi xahrejn (2 xhur): Settembru u Ottubru. Iż-żewġ Partijiet jistgħu jiddeċiedu, bi qbil komuni fi ħdan il-Kummissjoni Konġunta, il-possibbiltà li jaġġustaw, iżidu jew inaqqsu t-tul ta' dan il-perjodu ta' waqfien mis-sajd għal raġunijiet bijoloġiċi, kif ukoll l-iffissar ta' żoni ta' għeluq spazjo-temporali għall-ħarsien taż-żoni tar-riproduzzjoni u ta' konċentrazzjoni tal-ħut żgħir. 5. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) għal kull perjodu ta' liċenzji | 750 TG | 750 TG | 750 TG | 750 TG | 750 TG | 750 TG | Tariffi f'EUR għal kull TG fis-sena | 144 | 150 | 156 | 163 | 169 | 169 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 5: ĊEFALOPODI 1. Żona tas-sajd Fit-tramuntana tal-latitudni 19° 15’ 60” N, 'il barra ż-żona mmarkata mill-punti li ġejjin: 20° 46’ 30” N | 17° 03’ 00” W | 20° 40’ 00” N | 17° 07’ 50” W | 19° 57’ 00” N | 17° 07’ 50” W | 19° 28’ 20” N | 16° 48’ 00” W | 19° 18’ 50” N | 16° 48’ 00” W | 19° 18’ 50” N | 16° 40’ 50” W | 19° 15’ 60” N | 16° 38’ 00” W | Fin-nofsinhar tal-latitudni 19° 15’ 60” N u sal-latitudni 17° 50’ 00” N, fil-punent ta' 9 mili meqjusa mill-marka tal-marea baxxa. Fin-nofsinhar tal-latitudni 17° 50’ 00” N, fil-punent ta' 6 mili meqjusa mill-marka tal-marea baxxa. 2. Tagħmir awtorizzat Tkarkir tal-qiegħ L-irduppjar tal-kontenitur bit-tkarkir mhux permess. L-irduppjar tal-ħbula li jikkostitwixxu l-kontenitur bit-tkarkir mhux permess. 3. Malja tax-xibka minima awtorizzata 70 mm 4. Waqfien mis-sajd għal raġunijiet bijoloġiċi Xahrejn (2 xhur): Settembru u Ottubru. Iż-żewġ Partijiet jistgħu jiddeċiedu, bi qbil komuni fil-qafas tal-Kummissjoni Konġunta, abbażi ta' l-aqwa pariri xjentifiċi disponibbli, il-possibbiltà li jaġġustaw, iżidu jew inaqqsu t-tul ta' dan il-perjodu ta' waqfien mis-sajd għal raġunijiet bijoloġiċi, kif ukoll l-iffissar ta' żoni ta' għeluq spazjo-temporali għall-ħarsien taż-żoni ta' riproduzzjoni u ta' konċentrazzjoni tal-ħut żgħir. 5. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) għal kull perjodu ta' liċenzji | 18600 TG | 18600 TG | 18600 TG | 18600 TG | 18600 TG | 18600 TG | Tariffi f'EUR għal kull TG fis-sena | 321 | 335 | 349 | 363 | 377 | 377 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. It-tunnellaġġ awtorizzat (TG) jista' jvarja b'massimu ta' 2 %. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 6: AWWISTI 1. Żona tas-sajd 1.1 Fit-tramuntana tal-latitudni 19° 21’ 00” N: 20 mil, meqjusa mil-linja tal-bażi tal-Kap l-Abjad-Kap Timiris. 1.2 Fin-nofsinhar tal-latiduni 19° 21’ 00” N: 15-il mil, meqjusa mill-marka tal-marea baxxa. 2. Tagħmir awtorizzat Nassa għall-qbid ta' l-awwisti. 3. Malja tax-xibka minima awtorizzata Firxa tax-xibka ta' 50 mm; mill- 1 ta' Awwissu 2007, 60 mm. 4. Waqfien mis-sajd għal raġunijiet bijoloġiċi Xahrejn (2 xhur): Settembru u Ottubru. Iż-żewġ Partijiet ikunu jistgħu jiddeċiedu, bi qbil komuni fil-qafas tal-Kummissjoni Konġunta, il-possibbiltà li jaġġustaw, iżidu jew inaqqsu t-tul ta' dan il-perjodu ta' waqfien mis-sajd għal raġunijiet bijoloġiċi. 5. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) għal kull perjodu ta' liċenzji | 300 TG | 300 TG | 300 TG | 300 TG | 300 TG | 300 TG | Tariffi f'EUR għal kull TG fis-sena | 260 | 271 | 283 | 294 | 305 | 305 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 7: BASTIMENTI BIL-FRIŻA LI JISTADU GĦAT-TONN BIT-TARTARUN 1. Żona tas-sajd 1.1 Fit-tramuntana tal-latitudni 19° 21’ 00” N: 30 mil, meqjusa mil-linja ta' bażi tal-Kap l-Abjad-Kap Timiris; 1.2 Fin-nofsinhar tal-latitudni 19° 21’ 00” N: 30 mil, meqjusa mill-marka tal-marea baxxa. 2. Tagħmir awtorizzat Tartarun. 3. Malja tax-xibka minima awtorizzata Normi rrakkomandati mill-ICCAT. 4. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 5. Tunnellaġġ awtorizzat/Tariffi Tariffa għal kull tonn maqbud | 35 € | | | | | Numru ta' bastimenti awtorizzati għas-sajd | 36 | | | | | Ħlas bil-quddiem f'EUR għal kull bastiment fis-sena | 1750 € | | | | | 6. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 8: BASTIMENTI LI JISTADU GĦAT-TONN BIL-QASAB U X-XLIEF U SKEJJEN TAS-SAJD BIL-KONZIJIET TAL-WIĊĊ 1. Żona tas-sajd Għall-iskejjen tas-sajd bil-konzijiet tal-wiċċ, japplika l-istess tqassim f'żoni bħal dak għal bastimenti li jistadu għat-tonn bit-tartarun tal-kategorija 7. Għall-iskejjen li jistadu għat-tonn bil-qasab u x-xlief, japplika dan it-tqassim f'żoni: 1.1 fit-tramuntana ta' 19° 21’ 00” N: 15-il mil, meqjusa mil-linja tal-bażi bejn il-Kap l-Abjad-Kap Timiris; 1.2 fin-nofsinhar ta' 19° 21’ 00” N: 12-il mil, meqjusa mill-marka tal-marea baxxa. Żona tas-sajd awtorizzata għas-sajd bil-lixka ħajja: - Fit-tramuntana tal-latitudni 19° 48’ 50” N, minn 3 mili, meqjusa mil-linja ta' bażi bejn il-Kap l-Abjad-Kap Timiris; - Fin-nofsinhar tal-latitudni 19° 48’ 50” N u sal-latitudni 19° 21’ 00” N, fil-punent tal-lonġitudni 16° 45’ 00” W; - Fin-nofsinhar tal-latitudni 19° 21’ 00” N, minn 3 mili, maqjusa mill-marka tal-marea baxxa. 2. Strumenti awtorizzati Qasba u konz tal-wiċċ. 3. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 4. Tunnellaġġ awtorizzat/Tariffi Numru ta' bastimenti awtorizzati għas-sajd | 31 | | | | | | Bastimenti tas-sajd bil-qasab u x-xlief — tariffa għal kull tonn maqbud | 25 € | | | | | | Skejjen tas-sajd bil-konzijiet — tariffa għal kull tonn maqbud | 35 € | | | | | | Ħlas bil-quddiem f'EUR għal kull bastiment fis-sena | 2500 € għall-bastimenti tas-sjd bil-qasab u x-xlief 3500 € għall-iskejjen tas-sajd bil-konzijiet | | | | | | 5. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. (1) Malja tax-xibka minima awtorizzata għas-sajd bil-lixka ħajja: 16-il mm. L-attività tas-sajd bil-lixka għandha tkun limitata għan-numru ta' ġranet fix-xahar li jiġi definit mill-Kummissjoni Konġunta. Il-bidu u t-tmiem ta' dawn l-attivitajiet għandhom jiġu kkomunikati lid-Direzzjoni tas-Sorveljanza. (2) Fir-rigward tar-rakkomandazzonijiet ta' l-ICCAT u tal-FAO f'dan il-qasam, is-sajd ta' l-ispeċi selaċju (Cetorhinus maximus), great white shark (Carcharodon carcharias), sand tiger shark (Carcharias taurus) u tope shark (Galeorhinus galeus) mhux permess. (3) Fir-rigward tar-rakkomandazzjonijiet 04-10 u 05-05 ta' l-ICCAT li jikkonċernaw il-ħarsien tal-klieb il-baħar maqbuda flimkien maż-żoni tas-sajd immexxija mill-ICCAT. (4) Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. (5) Iż-żewġ Partijiet jiftiehmu sabiex jiddeterminaw it-termini prattiċi sabiex ikun permess is-sajd jew il-ġbir ta' l-lixka ħajja neċessarju għall-attivitajiet ta' dawn il-bastimenti ta' din il-kategorija. F'każ fejn dawn l-attivitajiet jitwettqu f'żoni sensittivi jew bi strumenti mhux konvenzjonali, dawn it-termini għandhom jiġu ffissati fuq bażi tar-rakkomandazzjonijiet ta' l-IMROP u bi ftehim mas-Sorveljanza. KATEGORIJA TAS-SAJD 9: SKEJJEN TAS-SAJD BIT-TKARKIR BIL-FRIŻA TAS-SAJD PELAĠIKU 1. Żona tas-sajd (i) Fit-tramuntana tal-latitudni 19° 21’ 00” N: 'il barra miż-żona mmarkata mill-punti li ġejjin: 20° 46’ 30” N | 17° 03’ 00” W | 20° 36’ 00” N | 17° 11’ 00” W | 20° 36’ 00” N | 17° 24’ 10” W | 19° 57’ 00” N | 17° 24’ 10” W | 19° 45’ 70” N | 17° 03’ 00” W | 19° 29’ 00” N | 16° 51’ 50” W | 19° 21’ 00” N | 16° 45’ 00” W | (ii) Fin-nofsinhar tal-latitudni 19° 21’ 00” N sal-latitudni 17° 50’ 00” N sa 13-il mil meqjusa mill-marka tal-marea baxxa. (iii) Fin-nofsinhar tal-latitudni 17° 50’ 00” N sal-latitudni 16° 04’ 00” N sa 12-il mil meqjusa mill-marka tal-marea baxxa. 2. Tagħmir awtorizzat Tkarkir pelaġiku. Il-baskett bit-tkarkir pelaġiku jista' jissaħħaħ min-nassa b'majla tax-xibka minima ta' 400 mm ta' ħabel stirat u minn anelli tal-ħabel spazjati ta' l-anqas metru u nofs (1,5 m) minn xulxin, minbarra l-anella li tinsab fuq in-naħa ta' wara bit-tkarkir li ma tistax titpoġġa anqas minn 2 metri mill-fetħa tal-baskett. Ir-rinforz jew l-irduppjar tal-baskett għal kull tagħmir ieħor mhux permess, u t-tkarkir fl-ebda każ m'għandu jimmira għal speċi oħra ħlief il-pelaġiċi żgħar awtorizzati. 3. Malja tax-xibka minima awtorizzata 40 mm 4. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 5. Tunnellaġġ awtorizzat/Tariffi Numru ta' bastimenti awtorizzati li jistadu fl-istess ħin | 22 | Tariffa f'EUR għal kull TG fix-xahar | 2006/07 | 2007/08 | 2008/09 | 2009/10 | 2010/11 | 2011/12 | Bastimenti li t-tunnellaġġ tagħhom (TG) u anqas minn jew ta' 5000 TG | 8 | 8,1 | 8,2 | 8,3 | 8,4 | 8,5 | Bastimenti li t-tunnellaġġ tagħhom (TG) huwa ta' 5000 TG imma anqas minn 7000 TG | 7 | 7,1 | 7,2 | 7,3 | 7,4 | 7,5 | Bastimenti li t-tunnellaġġ tagħhom (TG) huwa ta' 7000 TG imma anqas minn 9500 TG | 6 | 6,1 | 6,2 | 6,3 | 6,4 | 6,5 | It-total tal-qabdiet awtorizzati għall-flotta ta' l-iskejjen tas-sajd bit-tkarkir bil-friża taħt is-sistema ta' liċenzji t'hawn fuq hija llimitata għal 440000 tunnelata fis-sena. Il-liċenzji mogħtija lil dawn il-bastimenti għandhom jispeċifikaw it-tunnellaġġ ta' referenza b'hekk allokat għal kull wieħed minnhom. Kull darba li jinqabeż dan it-tunnellaġġ ta' referenza jrid isir ħlas supplementari ta' 15 € għal kull tunnellata. 6. Osservazzjonijiet L-opportuniajiet ta' sajd mhux użati mill-kategorija 11 jistgħu jintużaw mill-kategorija 9 sa limitu massimu ta' 25 liċenzja fix-xahar. It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 10: SAJD GĦALL-GRANĊ 1. Żona tas-sajd i) Fit-tramuntana tal-latitudni 19° 15’ 60″ N, fil-punent tal-linja li tgħaqqad il-punti li ġejjin: 20° 46’ 30” N | 17° 03’ 00” W | 20° 36’ 00” N | 17° 11’ 00” W | 20° 36’ 00” N | 17° 36’ 00” W | 20° 03’ 00” N | 17° 36’ 00” W | 19° 45’ 70” N | 17° 03’ 00” W | 19° 29’ 00” N | 16° 51’ 50” W | 19° 15’ 60” N | 16° 51’ 50” W | 19° 15’ 60” N | 16° 49’ 60” W | ii) Fin-nofsinhar tal-latitudni 19° 15’ 60” N, sal-latitudni 17° 50’ 00” N, fil-punent tal-linja tat-18-il mil meqjusa mill-marka tal-marea baxxa. iii) Fin-nofsinhar tal-latitudni 17° 50’ 00” N, fil-punent tal-linja tat-12-il mil meqjusa mill-marka tal-marea baxxa. 2. Tagħmir awtorizzat Nassa għall-granċ. 3. Malja tax-xibka minima awtorizzata Nassa tal-ħabel 50 mm; mill- 1 ta' Awwissu 2007, 60 mm. 4. Waqfien mis-sajd għal raġunijiet bijoloġiċi Xahrejn (2 xhur): Settembru u Ottubru. Iż-żewġ Partijiet jistgħu jiddeċiedu, bi qbil komuni fil-qafas tal-Kummissjoni Konġunta, abbażi ta' l-aqwa pariri xjentifiċi disponibbli, il-possibbiltà li jaġġustaw, iżidu jew inaqqsu t-tul ta' dan il-perjodu ta' waqfien mis-sajd għal raġunijiet bijoloġiċi, kif ukoll l-iffissar taż-żoni ta' għeluq spazjo-temporali għall-ħarsien taż-żoni ta' riproduzzjoni u ta' konċentrazzjoni tal-ħut żgħir. 5. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 6. Tunnellaġġ awtorizzat/Tariffi | 2006/07 | 2007/08 | 2008/09 | 2009/10 | 2010/11 | 2011/12 | Tunnellaġġ awtorizzat (TG) fis-sena | 300TG | 300TG | 300TG | 300TG | 300TG | 300TG | Tariffi f'EUR għal kull TG fis-sena | 260 | 271 | 283 | 294 | 305 | 305 | 7. Osservazzjonijiet It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. KATEGORIJA TAS-SAJD 11: BASTIMENTI TAS-SAJD PELAĠIKU FRISK 1. Żona tas-sajd (i) Fit-tramuntana tal-latitudni 19° 21’ 00” N: 'il barra miż-żona mmarkata mill-punti li ġejjin: 20° 46’ 30” N | 17° 03’ 00” W | 20° 36’ 00” N | 17° 11’ 00” W | 20° 36’ 00” N | 17° 24’ 10” W | 19° 57’ 00” N | 17° 24’ 10” W | 19° 45’ 70” N | 17° 03’ 00” W | 19° 29’ 00” N | 16° 51’ 50” W | 19° 21’ 00” N | 16° 45’ 00” W | (ii) Fin-nofsinhar tal-latitudni 19° 21’ 00” N sal-latitudni 17° 50’ 00” N sa 13-il mil meqjusa mill-marka tal-marea baxxa. (iii) Fin-nofsinhar tal-latitudni 17° 50’ 00” N sal-latitudni 16° 04’ 00” N sa 12-il mil meqjusa mill-marka tal-marea baxxa. 2. Strument awtorizzat Tkarkir pelaġiku u tartarun li jiżżerżaq tas-sajd industrijali. Il-baskett bit-tkarkir pelaġiku jew semi pelaġiku jista' jissaħħaħ min-nassa ta' malja tax-xibka minima ta' 400 mm ta' malja stirata u minn anelli tal-ħabel spazjati ta' l-anqas metru u nofs (1,5m) minn xulxin, minbarra l-anella li tinsab fuq in-naħa ta' wara bit-tkarkir li ma tistax titpoġġa anqas minn 2 metri mill-fetħa tal-baskett. Ir-rinforz jew l-irduppjar tal-baskett għal kull tagħmir ieħor mhux permess, u t-tkarkir fl-ebda każ m'għandu jimmira għal speċi oħra ħlief il-pelaġiċi żgħar awtorizzati. 3. Malja tax-xibka minima awtorizzata 40 mm għall-iskejjen tas-sajd bit-tkarkir u 20 mm għall-bastimenti li jistadu bit-tartarun. 4. Qabdiet inċidentali B'konformità mal-leġiżlazzjoni tal-Mawritanja. Fil-każ fejn il-leġiżlazzjoni tal-Mawritanja ma tipprevedi l-ebda dispożizzjoni fil-qasam tal-qabdiet inċidentali għal ċerti speċi, iż-żewġ Partijiet jikkonsultaw fi ħdan il-Kummissjoni Konġunta sabiex jiddeterminaw il-limitu awtorizzat. 5. Tunnellaġġ awtorizzat/Tariffi Tunnellaġġ awtorizzat | 15000 TG fix-xahar f'medja annwali, ekwivalenti għal 3 liċenzji fix-xahar għall-bastimenti bil-friża tas-sajd pelaġiku tal-kategorija 9. L-għadd fix-xahar f'medja annwali jfisser li l-użu medju fix-xahar sad-data ta' l-għeluq ta' sena mill-Protokoll jikkorrispondi għaċ-ċifri murija hawn fuq, filwaqt li jkun permess it-trasferiment ta' l-opportunitajiet mhux utilizzati matul xahar għax-xahar ta' wara. | | 2006/07 | 2007/08 | 2008/09 | 2009/10 | 2010/11 | 2011/12 | Tariffi f'EUR għal kull TG fix-xahar | 7 | 7 | 7,2 | 7,3 | 7,4 | 7,5 | 6. Osservazzjonijiet L-opportunitajiet ta' sajd mhux użati mill-kategorija 11 jistgħu jintużaw mill-kategorija 9 sa limitu massimu ta' 25 liċenzja fix-xahar. It-tariffi huma ffissati għall-perjodu ta' sentejn minn meta jibda japplika l-Protokoll, kif ukoll għaż-żewġ perjodi ta' tiġdid taċitu previsti fl-Artikolu 12 tal-Protokoll, jiġifieri total ta' sitt snin. Il-qabdiet tal-bastimenti tas-sajd ta' pelaġiċi frisk mhumiex limitati. Id-dispożizzjonijiet tranżitorji għat-tlugħ abbord tal-baħrin stipulati fl-Anness 1 (il-punt 6 tal-Kapitolu XV). Il-ħatt l-art u t-trasbord huma mħeġġa skond id-dispożizzjonijiet previsti fil-Protokoll u fl-Anness 1. [1] Il-possibbiltajiet tas-sajd mhux utilizzati fil-kategorija 11 jistgħu jintużaw fil-kategorija 9 b'limitu massimu ta' 25 liċenzja fix-xahar. -------------------------------------------------- 20061130 ANNESS 1 kondizzjonijiet għat-twettieq ta' l-attività tas-sajd mill-bastimenti tal-Komunità fiż-żoni tas-sajd tal-Mawritanja KAPITOLU I DOKUMENTAZZJONI MEĦTIEĠA GĦALL-APPLIKAZZJONI GĦAL LIĊENZJa 1. Kull meta ssir l-ewwel talba għal liċenzja għal kull bastiment, il-Kummissjoni, permezz tad-Delegazzjoni, għandha tissottometti formola ta' talba għal liċenzja lill-Ministeru, mimlija għal kull bastiment li qed jagħmel it-talba għal liċenzja skond il-mudell li jidher fl-Appendiċi 1 ta' dan l-Anness. L-informazzjoni dwar l-isem tal-bastiment, it-tunnellaġġ tiegħu f'TG, in-numru tar-reġistrazzjoni esterna tiegħu, il-kodiċi tar-radju tiegħu, il-qawwa tal-mutur tiegħu, it-tul globali tiegħu u l-port fejn huwa rreġistrat, huma konformi għal dawk inklużi fir-reġistru Komunitarju tal-bastimenti tas-sajd. 2. Meta ssir l-ewwel talba, is-sid tal-bastiment irid jinkludi flimkien mat-talba għal liċenzja tiegħu: - kopja ċċertifikata mill-Istat Membru taċ-ċertifikat internazzjonali tat-tunnellaġġ li jistabbilixxi t-tunnellaġġ tal-bastiment spjegat f'TG; - ritratt bil-kulur riċenti u ċertifikat mill-Awtoritajiet kompetenti ta' l-Istat Membru li juri l-bastiment mill-ġenb fl-istat attwali tiegħu. Dan ir-ritratt ma għandux ikun izgħar minn 15 ċm b'10 ċm; 3. Kull meta jkun hemm modifika fit-tunnellaġġ ta' bastiment is-sid tal-bastiment konċernat ikun obbligat li jitrażmetti kopja ċċertifikata mill-Istat Membru taċ-ċertifikat tat-tunnellaġġ il-ġdid kif ukoll it-trażmissjoni tad-dokumenti li ġġustifikaw din il-modifika, b'mod partikolari il-kopja tat-talba ppreżentata mis-sid tal-bastiment lill-awtoritajiet kompetenti tiegħu, il-kunsens ta' dan l-awtoritajiet u l-analiżi tal-bidliet effetwati. Bl-istess mod, għandu jiġi ppreżentat ritratt ġdid iċċertifikat mill-Awtoritajiet kompetenti ta' l-Istat Membru, f'każ ta' bidliet fl-istruttura jew l-aspett esterjuri tal-bastiment. 4. It-talbiet għal liċenzji tas-sajd mhumiex ippreżentati ħlief għal bastimenti li għalihom ġew trażmessi d-dokumenti neċessarji skond il-punti 1, 2 u 3 t'hawn fuq. KAPITOLU II DISPOŻIZZJONIJIET APPLIKABBLI GĦAT-TALBA, IL-ĦRUĠ U L-VALIDITÀ TAL-LIĊENZJI 1. Eliġibbiltà għas-sajd 1.1. Kull bastiment li jixtieq iwettaq attività ta' sajd fil-qafas ta' dan il-Ftehim irid ikun eliġibbli għall-eżerċizzju tas-sajd fiż-żoni tas-sajd tal-Mawritanja. 1.2. Sabiex bastiment ikun eliġibbli, is-sid, il-kaptan u l-bastiment innifsu ma għandhomx ikunu interdetti mill-attivitajiet tas-sajd fil-Mawritanja. Dawn għandhom ikunu f'qagħda regolari fir-rigward ta' l-amministrazzjoni tal-Mawritanja fis-sens li jkunu ssodisfaw l-obbligi kollha preċedenti relatati ma' l-attivitajiet ta' sajd tagħhom fil-Mawritanja. 2. Talbiet għal liċenzji 2.1. Għal liċenzji applikabbli għall-bastimenti tas-sajd pelaġiku, il-Kummissjoni, permezz tad-Delegazzjoni, tissottometti t-talbiet tal-liċenzji lill-Ministeru ta' l-anqas għaxart ijiem ta' xogħol qabel il-bidu ta' l-operazzjonijiet ta' sajd, flimkien mad-dokumenti li jiġġustifikaw il-karatteristiċi tekniċi. Għal kull tip ieħor ta' liċenzji, il-Kummissjoni, permezz tad-Delegazzjoni, tissottometti kull trimestru lill-Ministeru, il-listi tal-bastimenti għal kull kategorija ta' sajd, li japplikaw sabiex iwettqu l-attivitajiet tagħhom ta' sajd fil-limiti ffissati fid-Dokumenti Tekniċi tal-Protokoll, mhux anqas minn xahar qabel id-data tal-bidu tal-validità tal-liċenzji mitluba. Dawn il-listi għandhom jinkludu magħhom provi tal-ħlas. It-talbiet tal-liċenzji li ma jiġux sottomessi fiż-żmien imsemmi hawn fuq ma jiġux milqugħa. 2.2. Dawn il-listi għandhom jindikaw, għal kull kategorija ta' sajd, in-numru ta' bastimenti kif ukoll il-karatteristiċi ta' kull bastiment, inkluż l-istrumenti tas-sajd hekk kif imsemmija fid-Dokument Komunitarju tal-bastimenti tas-sajd, it-total ta' ħlasijiet dovuti maqsuma skond il-kategorija u n-numru ta' baħrin mill-Mawritanja. 2.3. Dokument li jinkludi l-informazzjoni kollha neċessarja għall-għoti tal-liċenzji tas-sajd, inkluż il-modifiki eventwali ta' l-informazzjoni tal-bastiment, għandu jiġi wkoll mehmuż mat-talba għal liċenzja f'format kompatibbli mas-softwer utilizzat mill-Ministeru. 2.4. It-talbiet għal liċenzji m'humiex permessi ħlief għall-bastimenti eliġibbli u li jkunu kkompletaw il-formalitajiet kollha previsti fil-punti 2.1, 2.2 u 2.3 t'hawn fuq. 2.5 Il-bastimenti li jibbenefikaw mil-liċenzji tas-sajd fil-pajjiżi tas-sottoreġjun jistgħu jsemmu fuq it-talba għal liċenzja, il-pajjiż, l-ispeċi(jiet) u t-tul tal-validità tal-liċenzji tagħhom bil-ħsieb li jiġu faċilitati d-diversi dħul u ħruġ tagħhom fiż-żona tas-sajd. 2.6. L-informazzjoni personali kollha trażmessa fil-qafas tat-talbiet għal liċenzji — u b'mod aktar ġenerali ta' dan il-Ftehim — jistgħu jiġu utilizzati biss fil-qafas ta' dan il-Ftehim. 3. Għotja tal-liċenzji 3.1. Il-Ministeru jagħti l-liċenzji tal-bastimenti, wara li r-rappreżentant tas-sid ikun ippreżenta l-provi tal-ħlas għal kull bastiment (irċevuti stabbiliti mill-Ministeru tat-Teżor tal-Mawritanja), hekk kif speċifikati fil-Kapitolu IV, ta' l-anqas għaxart ijiem qabel il-bidu tal-validità tal-liċenzji. Dan iż-żmien huwa mnaqqas għal ħamest ijiem fil-każ ta' bastimenti pelaġiċi. Il-liċenzji huma disponibbli mingħand is-servizzi tal-Ministeru f'Nouadhibou jew f'Nouakchott. 3.2. Il-liċenzji jsemmu wkoll, it-tul tal-validità, il-karatteristiċi tekniċi tal-bastiment, in-numru tal-baħrin mill-Mawritanja u r-referenzi tal-ħlasijiet kif ukoll il-kondizzjonijiet relattivi għall-eżerċizzju ta' l-attivitajiet ta' sajd hekk kif previsti fid-Dokumenti Tekniċi xierqa. 3.3. Il-liċenzji tas-sajd jingħataw biss lill-bastimenti li jkunu wettqu l-fomalitajiet kollha neċessarji għall-għotja tal-liċenzji. Il-bastimenti li jirċievu liċenzja ser jitniżżlu fuq il-lista tal-bastimenti awtorizzati li jistadu li għandha tiġi trażmessa fl-istess ħin lis-Sorveljanza u lill-Kummissjoni, permezz tad-Delegazzjoni. 3.4 It-talbiet tal-liċenzji li ma jingħatawx mill-Ministeru isiru s-suġġett ta' notifika lill-Kummissjoni, permezz tad-Delegazzjoni. Jekk ikun il-każ, il-Ministeru jagħti kreditu fuq il-ħlasijiet eventwali li jikkonċernawhom, wara li jkun ingħata l-bilanċ eventwali tal-multi li jkunu għadhom dovuti. 3.5 Iż-żewġ Partijiet jiftiehmu li jippromwovu d-dħul ta' sistema ta' liċenzja elettronika. 4. Validità u użu tal-liċenzji 4.1. Il-liċenzja hija valida biss għall-perjodu kopert mill-ħlas tat-tariffa fil-kondizzjonijiet definiti fid-Dokument Tekniku u ppreċiżati fuq il-liċenzja msemmija. Il-liċenzji jingħataw għal perjodi ta' 3, 6 jew 12-il xahar. Dawn jistgħu jiġġeddu. Għall-bastimenti pelaġiċi (il-kategoriji 9 u 11), il-liċenzji jistgħu jkunu ta' kull xahar. Huma jindikaw għall-iskejjen tas-sajd bit-tkarkir pelaġiċi (tal-kategorija 9 biss) il-kwota awtorizzata għas-sajd għal kull bastiment (ara l-punt 3 tal-Kapitolu XV). Il-kwota li ma tinqabadx fil-perjodu previst mil-liċenzja tista' tiġi trasferita għal-liċenzja l-ġdida għall-istess bastiment, jew trasferita għal bastiment ieħor ta' l-istess kategorija. Biex tkun determinata l-validità tal-liċenzji, issir referenza għall-perjodi annwali definiti kif ġej: ewwel perjdu : mill- 1 ta' Awwissu 2006 sal- 31 ta' Diċembru 2006 it-tieni perjodu : mill- 1 ta' Jannar 2007 sal- 31 ta' Diċembru 2007 it-tielet perjodu : mill- 1 ta' Jannar 2008 sal- 31 ta' Diċembru 2008 ir-raba' perjodu : mill- 1 ta' Jannar 2009 sal- 31 ta' Diċembru 2009 il-ħames perjodu : mill- 1 ta' Jannar 2010 sal- 31 ta' Diċembru 2010 is-sitt perjodu : mill- 1 ta' Jannar 2011 sal- 31 ta' Diċembru 2011 is-seba' perjodu : mill- 1 ta' Jannar 2012 sal- 31 ta' Lulju 2012 L-ebda liċenzja ma tista' tinbeda matul perjodu annwali u tispiċċa matul il-perjodu annwali ta' wara. 4.2. Kull liċenzja tas-sajd tinħareġ f'isem bastiment speċifiku u mhix trasferibbli. Madankollu, f'każ ta' forza maġġuri debitament ikkonfermat mill-awtoritajiet kompetenti ta' l-Istat Membru, u fuq talba tal-Kummissjoni, il-liċenzja ta' bastiment tista' tinbidel, malajr kemm jista' jkun, ma' liċenzja oħra għal bastiment ieħor ta' l-istess kategorija ta' sajd mingħajr ma jinqabeż it-tunellaġġ awtorizzat għal dan. 4.3. Il-liċenzja li trid tinidel tingħata lura mill-intermedjarju tal-Kummissjoni permezz tad-Delegazzjoni, lill-Ministeru li joħroġ il-liċenzja l-ġdida. 4.4. L-aġġustamenti komplementari għas-somom imħallsa li jkunu neċessarji f'każ ta' sostituzzjoni tal-liċenzja, isiru qabel ma tingħata l-liċenzja tas-sostituzzjoni. 4.5. Il-liċenzja trid tinżamm fi kwalunkwe ħin abbord tal-bastiment li jibbenefika minnha, u din għandha tiġi ppreżentata, f'każ ta' xi kontroll, lill-awtoritajiet awtorizzati għal dan. KAPITOLU III TARIFFI 1. It-tariffi huma kkalkulati għal kull bastiment abbażi tal-limiti ta' kull sena ffissati fid-dokumenti tekniċi tal-Protokoll. Fil-każ ta' liċenzji trimestrali jew semestrali, it-tariffi jiġu kkalkulati pro rata temporis u miżjuda bi 3 % jew 2 % rispettivament sabiex ikopru l-ispejjeż rikorrenti għall-ħruġ tal-liċenzji. It-totali tat-tariffi jinkludu kull dritt jew taxxa oħra relattivi għalihom, ħlief it-taxxa parafiskali [1] xi taxxi tal-portijiet jew għal għotja ta' servizzi [2]. Sal- 31 ta' Lulju 2008, frazzjoni minn tnejn fil-mija tat-total tat-tariffi li jikkorrispondu għall-ispejjeż ta' osservaturi ser titħallas f'kont speċifiku bħal dak previst fil-Kapitolu IV ta' dan l-Anness. Wara dan il-perjodu, u mingħajr preġudizzju għad-dispożizzjonijiet previsti fl-Artikolu 12 tal-Protokoll, għandha ssir allokazzjoni mill-baġit għall-iffinanzjar ta' l-entità marbuta b'ġurament u indipendenti ta' osservaturi xjentifiċi u tal-kontrolluri fil-liġi tal-finanzi, hekk kif previst fl-Anness IV, u ser tissostitwixxi dan il-ħlas maqsum. 2. It-tariffi jitħallsu għal perjodi multipli tat-trimestru, ħlief għal perjodi iqsar previsti minn dan il-Ftehim jew li jirriżultaw mill-applikazzjoni tiegħu li għalihom dawn għandhm jitħallsu pro rata tal-validità effettiva tal-liċenzja. 3. Trimestru jikkorrispondi għal wieħed mill-perjodi ta' tliet xhur li jibdew, kull l-1 ta' Ottubru, l-1 ta' Jannar, l-1 ta' April, l-1 ta' Lulju, ħlief għall-ewwel u l-aħħar perjodi tal-Protokoll, fejn dawn ser ikunu rispettivament mill- 1/8/2006 sat- 30/9/2006 u mill- 1/3/2012 sal- 31/7/2012. KAPITOLU IV TERMINI GĦALL-ĦLAS 1. Il-ħlasijiet isiru f'EUR kif ġej: a) għat-tariffi; - bi trasferiment f'wieħed mill-kontijiet barra l-pajjiż tal-Bank Ċentrali tal-Mawritanja, f'isem it-Teżor tal-Mawritanja b) għall-ispejjeż relatati ma' l-osservaturi xjentifiċi u t-taxxa parafiskali; - bi trasferiment f'wieħed mill-kontijiet barra l-pajjiż tal-Bank Ċentrali tal-Mawritanja, f'isem is-Sorveljanza ċ) għall-multi; - bi trasferiment f'wieħed mill-kontijiet barra l-pajjiż tal-Bank Ċentrali tal-Mawritanja, f'isem it-Teżor tal-Mawritanja d) għall-penali taż-żiediet fil-liċenzja - bi trasferiment f'wieħed mill-kontijiet barra l-pajjiż tal-Bank Ċentrali tal-Mawritanja, f'isem il-Ministeru 2. It-totali stipulati fil-punt 1 t'hawn fuq huma kkunsidrati bħala effettivament imsarrfa jekk it-Teżor jew il-Ministeru jagħtu konferma ta' dan, abbażi tan-notifiki tal-Bank Ċentrali tal-Mawritanja. 3. Qabel id-dħul fis-seħħ tal-Protokoll, l-Awtoritajiet tal-Mawritanja għandhom jipprovdu lill-Kummissjoni l-lista tal-kontijiet tal-Bank Ċentrali tal-Mawritanja miftuħa barra l-pajjiż, flimkien mad-dettalji sabiex jiffaċilitaw it-trasferimenti internazzjonali (Kodiċi BIC u IBAN). KAPITOLU V IL-KOMUNIKAZZJONI TA' L-INFORMAZZJONI RELATTIVA GĦALL-QABDIET 1. It-tul ta' vjaġġ ta' bastiment tal-Komunità huwa definit kif ġej: - jew il-perjodu li jgħaddi bejn d-dħul u l-ħruġ miż-żona tas-sajd tal-Mawritanja; - jew il-perjodu li jgħaddi bejn d-dħul u l-ħruġ fiż-żona tas-sajd tal-Mawritanja u trasbord; - jew il-perjodu li jgħaddi bejn d-dħul u l-ħruġ fiż-żona tas-sajd tal-Mawritanja u ħatt l-art fil-Mawritanja. 2. Il-ġurnal tas-sajd 2.1. Il-kaptani tal-bastimenti huma responsabbli li jirreġistraw kuljum kull ħidma speċifika fil-ġurnal tas-sajd, li l-mudell tiegħu huwa mehmuż ma' l-appendiċi 2 ta' dan l-Anness. Dan id-dokument irid jimtela b'mod korrett u li jinqara, u jiġi ffirmat mill-kaptan tal-bastiment. Għall-bastimenti li qed jistadu speċi li jpassu ħafna għandhom japplikaw id-dispożizzjonijiet tal-Kapitolu XIV ta' dan l-Anness. 2.2. Ġurnal tas-sajd li jkollu informazzjoni nieqsa jew li mhix konformi jitqies daqslikieku ma nżammx. 2.3. Fit-tmiem ta' kull perjodu fuq il-baħar, il-kaptan tal-bastiment għandu jgħaddi l-ġurnal tas-sajd oriġinali lis-Sorveljanza. Fi żmien 15-il jum ta' xogħol, is-sid huwa obbligat li jgħaddi kopja ta' dan il-ġurnal lill-Awtoritajiet Nazzjonali ta' l-Istat Membru kif ukoll lill-Kummissjoni, permezz tad-Delegazzjoni. 2.4. In-nuqqas ta' osservanza tad-dispożizzjonijiet previsti fil-punti 2.1, 2.2 u 2.3 t'hawn fuq iwassal għas-sospensjoni awtomatika tal-liċenzja tas-sajd, mingħajr preġudizzju għas-sanzjonijiet previsti mir-regolamenti tal-Mawritanja, sakemm is-sid jissodisfa l-obbligi tiegħu. 2.5 Iż-żewġ Partijiet jiftiehmu li jippromwovu t-twaqqif ta' sistema ta' ġurnal tas-sajd elettroniku. 2.6 Għall-bastimenti pelaġiċi (il-kategoriji 9 u 11), il-kontroll tal-qabdiet isir matul il-ħatt l-art, it-trasbord jew fit-tmiem tal-perjodu fuq il-baħar. 3. Il-ġurnal tas-sajd supplimentari (Dikjarazzjonijiet tal-ħatt l-art u tat-trasbord) 3.1. Matul ħatt l-art jew trasbord, il-kaptani tal-bastimenti huma responsabbli li jimlew b'mod leġibbli u korrett, u li jiffirmaw il-ġurnal tas-sajd supplimentari li l-mudell tiegħu huwa mehmuż fl-Appendiċi 3 ta' dan l-Anness. 3.2. Fl-aħħar ta' kull ħatt l-art, is-sid jgħaddi l-ġurnal tas-sajd supplimentari oriġinali lis-Sorveljanza, flimkien ma' kopja lill-Ministeru, fi żmien li ma jaqbiżx it-30 jum. Fl-istess żmien, kopja għandha tingħadda lill-Awtoritajiet nazzjonali ta' l-Istat Membru kif ukoll lill-Kummissjoni, permezz tad-Delegazzjoni. 3.3. Fit-tmiem ta' kull trasbord awtorizzat, il-kaptan jagħti lura immedjatament l-oriġinal tal-ġurnal tas-sajd supplimentari lis-Sorveljanza, flimkien ma' kopja lill-Ministeru. Fi żmien 15-il jum ta' ħidma, kopja għandha tingħadda lill-Awtoritajiet nazzjonali ta' l-Istat Membru kif ukoll lill-Kummissjoni, permezz tad-Delegazzjoni. 3.4. In-nuqqas ta' osservanza ta' kwalunkwe waħda mid-dispożizzjonijiet previsti fil-punti 3.1, 3.2 u 3.3 aktar il-fuq iwassal għas-sospensjoni awtomatika tal-liċenzja tas-sajd sa ma s-sid jwettaq l-obbligi tiegħu. 4. Dikjarazzjoni tal-qabdiet trimestrali 4.1. Il-Kummissjoni, permezz tad-Delegazzjoni, tgħarraf lill-Ministeru qabel it-tmiem tat-tielet xahar ta' kull trimestru, il-kwantitajiet maqbuda matul it-trimestru preċedenti, mill-bastimenti kollha tal-Komunità. 4.2. L-informazzjoni għandha tingħadda kull xahar u mqassma għal kull tip ta' sajd, għal kull bastiment u għall-ispeċi kollha. 4.3 Din l-informazzjoni hija tingħadda wkoll lill-Ministeru permezz ta' fajl elettroniku stabbilit f'format kompatibbli mas-sistemi ta' softwer użati mill-Ministeru. 5. Il-kredibilità ta' l-informazzjoni L-informazzjoni li tinsab fid-dokumenti stipulati fil-punti 1, 2, 3 u 4 hawn fuq jirriflettu r-realtà tas-sajd sabiex dawn ikunu jistgħu jikkostitwixxu waħda mill-bażijiet tal-monitoraġġ ta' l-evoluzzjoni tar-riżorsi tas-sajd. KAPITOLU VI QABDIET INĊIDENTALI 1. Il-perċentwali tal-qabdiet inċidentali ffissati fil-fajls tekniċi tal-Protokoll huma ddeterminati, f'kull ħin tas-sajd, skond il-piż totali ħaj tal-qabdiet miżmuma abbord, skond ir-regolamentazzjoni tal-Mawritanja. 2. Kull meta jinqabeż il-perċentwali tal-qabdiet inċidentali awtorizzati, ikun hemm sanzjonijiet skond ir-regolamenti tal-Mawritanja, u dan jista' jwassal għal twaqqif definittiv ta' l-attivitajiet kollha tas-sajd fil-Mawritanja għal min jagħmel din il-kontravenzjoni, kif ukoll għall-kaptani tal-bastimenti. 3. Iż-żamma ta' speċi mhux awtorizzati abbord il-vapuri mhix permessa, u għal dan ikun hemm sanzjonijiet skond ir-regolamentazzjoni tal-Mawritanja. KAPITOLU VII ĦATT L-ART FIL-MAWRITANJA Il-Partijiet kontraenti, konxji mill-ħtieġa ta' integrazzjoni aħjar għall-iżvilupp konġunt tas-setturi tas-sajd rispettivi tagħhom, qablu li jinkoraġġixxu l-ħatt volontarju u li jistabbilixxu d-dispożizzjonijiet li ġejjin rigward dan il-ħatt fil-portijiet tal-Mawritanja. Kondizzjonijiet ġenerali u inċentivi finanzjarji 1. Il-ħatt għandu jsir fil-port ta' Nouadhibou fil-Mawritanja. Is-sid li jħott jagħżel id-data tal-ħatt. Huwa jinforma b'dan lill-awtoritajiet tal-port tal-Mawritanja permezz ta' faks jew ta' posta elettronika, tnejn u sebgħin siegħa qabel il-wasla prevista fil-port, fejn hu għandu jindika l-istima tiegħu tal-kwantità totali li ser tinħatt. L-awtoritajiet tal-port jikkonfermaw lid-destinatarju jew lis-sid, permezz ta' l-istess mezzi u fi żmien erbgħa u għoxrin siegħa, li l-ħidmiet tal-ħatt ser iseħħu fl-erbgħa u għoxrin siegħa wara li jaslu fil-port. 2. It-tul tal-ħidmiet tal-ħatt m'għandux ikun aktar minn erbgħa u għoxrin siegħa wara li l-bastiment jasal fil-port. 3. Meta jintemmu l-ħidmiet tal-ħatt, l-awtoritajiet tal-port kompetenti jagħtu ċertifikat tal-ħatt lill-kaptan. 4. Sakemm il-bastiment idum fil-port, il-baħrin sajjieda tiegħu jibbenefikaw minn sistema ta' passaġġ ħieles bit-"tessera tal-baħħara". 5. Il-bastimenti tal-Komunità li jħottu jew iwettqu trasbord fil-Mawritanja jibbenefikaw minn tnaqqis fuq it-tariffa tal-liċenzja għall-perjodu li matulu jseħħ il-ħatt jew it-trasbord. Il-livell ta' tnaqqis huwa ta' 25 % tal-prezz tal-liċenzja għall-bastimenti li jħottu, u ta' 15 % għall-bastimenti li jagħmlu trasbord. 6. Termini ta' l-applikazzjoni: il-kopji taċ-ċertifikat jew ċertifikati tal-ħatt rigward il-ħidmiet effetwati minn bastiment jingħaddew lid-Delegazzjoni. Meta jkun hemm talba ġdida għal-liċenzja mill-istess bastiment id-Delegazzjoni tibgħat l-kopji taċ-ċertifikati lill-Ministeru, flimkien ma' talba għal tnaqqis fit-tariffa għal-liċenzja l-ġdida. 7. Qabel ma jintemm l-ewwel semestru ta' applikazzjoni ta' dan il-Protokoll, il-Ministeru jikkomunika l-informazzjoni li ġejja lid-Delegazzjoni: - il-kondizzjonijiet ġenerali ta' ħatt l-art inkluż l-ispejjeż tal-port; - il-provvedimenti miftiehma skond ir-regolamentazzjoni Komunitarja applikabbli fil-qasam; - l-imħażen ikkontrollati mid-Dwana; - id-daqs massimu u n-numru ta' bastimenti li jistgħu jkollhom aċċess; - il-kondizzjonijiet u l-ammont ta' ħażna tal-prodotti ffriżati (– 22 °C), imkessħa u friski; - il-mezzi u l-frekwenza tat-trasport sabiex jiġu trasportati prodotti tas-sajd għal swieq barranin; - il-kondizzjonijiet u l-prezz medju tal-provvisti (fjuwil, oġġetti ta' l-ikel, eċċ.); - il-kodiċi tar-radju, in-numri tat-telefon, il-faks u t-teleks kif ukoll il-ħinijiet tax-xogħol ta' l-uffiċċji ta' l-awtoritajiet tal-port; - kull informazzjoni oħra li tista' tiffaċilita l-ħidmiet tal-ħatt. Kondizzjonijiet fiskali u finanzjarji Il-bastiment Komunitarju li jħott f'Nouadhibou huwa eżenti minn kull dazju jew taxxa b'effett ekwivalenti, minbarra t-taxxi u l-ispejjeż tal-port li, fl-istess kondizzjonijiet, japplikaw għall-bastimenti tal-Mawritanja. Il-prodott tas-sajd jibbenfika minn sistema ekonomika tad-Dwana skond il-leġiżlazzjoni fis-seħħ tal-Mawritanja. Għalhekk dan huwa eżenti minn kull proċedura u dritt tad-dwana jew taxxa b'effett ekwivalenti meta jidħol fil-port tal-Mawritanja jew l-esportazzjoni tiegħu, u huwa kkunsidrat bħala merkanzija fi "tranżitu temporanju" ("ħażna temporanja"). Is-sid jiddeċiedi d-destinazzjoni tal-produzzjoni tal-bastiment tiegħu. Dan jista' jitbiddel, jinħażen f'sistema taħt il-kontroll tad-Dwana, jinbiegħ fil-Mawritanja jew esportat (f'munita barranija). Il-bejgħ fil-Mawritanja, maħsuba għas-suq tal-Mawritanja, huwa suġġetti għall-istess taxxi u tnaqqis bħal dawk applikati għall-prodotti tas-sajd tal-Mawritanja. Il-benefiċċji jistgħu jiġu esportati mingħajr ħlasijiet supplementari (eżenzjoni tad-drittijiet tad-dwana u taxxi b'effett ekwivalenti). KAPITOLU VIII TLUGĦ TAL-BAĦRIN MILL-MAWRITANJA 1. Ħlief għall-bastimenti li jistadu għat-tonn bit-tartarun (li jridu bil-fors itellgħu ta' l-anqas baħri mill-Mawritanja għal kull bastiment), il-bastimenti li jistadu għat-tonn bil-qasab u x-xlief (li jtellgħu ta' bil-fors 3 baħrin mill-Mawritanja għal kull bastiment), u l-bastimenti pelaġiċi tal-kategorija 11 (li għalihom hemm previsti dispożizzjonijiet tranżitorji fil-punt 6 tal-Kapitolu XV ta' dan l-Anness), kull bastiment tal-Komunità huwa obbligat li jtella' abbord, matul kemm idum il-bastiment fuq il-baħar, baħrin mill-Mawritanja, f'ammonti ta' l-anqas ugwali għal: - 2 baħrin kif ukoll uffiċjal jew osservatur għall-bastimenti b'tunnellaġġ anqas minn 200 TG; - 3 baħrin kif ukoll uffiċjal jew osservatur għall-bastimenti b'tunnellaġġ ta' daqs jew aktar minn 200 TG u anqas minn 250 TG; - 4 baħrin kif ukoll uffiċjal jew osservatur għall-bastimenti b'tunnellaġġ ta' daqs jew aktar minn 250 TG u anqas minn 300 TG; - 6 baħrin u uffiċjal għall-bastimenti b'tunnellaġġ ta' daqs jew aktar minn 300 TG u anqas minn 350 TG; - 7 baħrin u uffiċjal għall-bastimenti b'tunnellaġġ ta' daqs jew aktar minn 350 TG u anqas minn 500 TG; - 8 baħrin u uffiċjal għall-bastimenti b'tunnellaġġ ta' daqs jew aktar minn 500 TG u anqas minn 800 TG; - għall-bastimenti b'tunnellaġġ ta' daqs jew aktar minn 800 TG u anqas minn 2000 TG, numru ta' baħrin ekwivalenti għal 37 % ta' l-ekwipaġġ b'minimu ta' 8 baħrin u 2 uffiċjali; - għall-bastimenti b'tunnellaġġ ta' daqs jew aktar minn 2000 TG, numru ta' baħrin ekwivalenti għal 37 % ta' l-ekwipaġġ b'minimu ta' 12-il baħrin u 2 uffiċjali. 1.2 Għall-bastimenti li t-tunnellaġġ tagħhom huwa ta' daqs jew aktar minn 800 TG, in-numru minimu ta' baħrin li għandhom jittellgħu jitnaqqas bi 2 għal kull uffiċjal supplementari li jittella'. 1.3 Is-sidien jistgħu jagħżlu liberament il-baħrin u l-uffiċjali mill-Mawritanja li jridu jtellgħu fuq il-bastimenti tagħhom, konformement mad-dispożizzjonijiet previsti fil-kodiċi tal-flotta tal-merkanzija. 2. Is-sid jew ir-rappreżentant tiegħu jikkomunikaw l-ismijiet tal-baħrin mill-Mawritanja li jittellgħu abbord il-bastiment konċernat lill-Ministeru, u jindikaw ir-rwol tagħhom fl-ekwipaġġ kif reġistrati. 3. Id-Dikjarazzjoni ta' l-Organizzazzjoni Internazzjonali tax-Xogħol (ILO) dwar il-prinċipji u d-drittijiet fundamentali tax-xogħol, tapplika bi dritt sħiħ għall-baħrin li jittellgħu abbord fuq bastimenti tas-sajd Komunitarji. Dan għandu x'jaqsam b'mod partikolari mal-libertà ta' l-assoċjazzjoni u ma' l-għarfien effettiv tad-dritt għan-negozjar kollettiv tal-ħaddiema, u ma' l-eliminazzjoni tad-diskriminazzjoni fil-qasam ta' l-impjiegi u tal-professjonijiet. 4. Il-kuntratti tax-xogħol tal-baħrin tal-Mawritanja, li kopja tagħhom għandha tingħata lil min jiffirmahom, isiru bejn ir-rappreżentant(i) tas-sidien u l-baħrin u/jew it-trejdjunjins tagħhom jew ir-rappreżentanti tagħhom flimkien ma' l-awtorità kompetenti tal-Mawritanja. Dawn il-kuntratti jiggarantixxu lill-baħrin il-benefiċċju ta' sistema ta' sigurtà soċjali li tapplika għalihom, li tinkludi assigurazzjoni f'każ ta' mewt, mard u inċident. 5. Is-sid jew ir-rappreżentant tiegħu għandu jikkomunika, fi żmien xahrejn wara l-għotja tal-liċenzja, kopja ta' l-imsemmi kuntratt li jkun ittimbrat mill-awtoritajiet kompetenti ta' l-Istat Membru konċernat, direttament lill-Ministeru. 6. Is-salarju tal-baħrin mill-Mawritanja jitħallas mis-sidien. Huwa jiġi ffissat qabel ma jingħataw il-liċenzji, bi qbil komuni bejn is-sidien jew ir-rappreżentanti tagħhom u l-baħrin mill-Mawritanja konċernati jew ir-rappreżentanti tagħhom. Madankollu, il-kondizzjonijiet tar-remunerazzjoni tal-baħrin mill-Mawritanja ma jistgħux ikunu inferjuri għal dawk applikabbli għall-ekwipaġġi tal-Mawritanja, u jridu jkunu konformi man-normi ta' l-ILO u fil-każijiet kollha mhux inferjuri għal dawn. 7. Jekk wieħed jew diversi mill-baħrin impjegati abbord ma jiġux fil-ħin iffissat għat-tluq tal-bastiment, dan huwa awtorizzat li jibda l-ħruġ previst wara li jkun informa lill-awtoritajiet kompetenti tal-port tat-tlugħ bin-nuqqas fin-numru neċessarju tal-baħrin u li jkun aġġorna l-lista ta' l-ekwipaġġ tiegħu. Dawn l-awtoritajiet jinfurmaw lill-Ministeru. Is-sid huwa responsabbli li jieħu l-miżuri neċessarji sabiex jassigura ruħu li l-bastiment tiegħu jtella' n-numru ta' baħrin meħtieġa skond dan il-Ftehim, sa l-aktar tard matul il-ħruġ fuq il-baħar li jmiss. 8. Fil-każ li l-baħrin mill-Mawritanja ma jitilgħux abbord għal raġunijiet oħrajn li mhux dawk stipulati fil-punt preċedenti, is-sidien tal-bastimenti Komunitarji konċernati huma obbligati li jħallsu somma totali ta' 20 euro għal kull jum ta' sajd fiż-żona tas-sajd tal-Mawritanja għal kull baħri, fi żmien massimu ta' 3 xhur. Din is-somma tiġi użata għat-taħriġ ta' baħrin-sajjieda mill-Mawritanja, u tiġi depożitata fil-kont indikat fil-punt 1 b) tal-Kapitolu IV ta' dan l-Anness. 9. Il-Kummissjoni, permezz tad-Delegazzjoni, kull semestru tikkomunika lill-Ministeru l-lista tal-baħrin mill-Mawritanja li jittellgħu abbord il-bastimenti tal-Komunità, fl-1 ta' Jannar u fl-1 ta' Lulju ta' kull sena, fejn tissemma' r-reġistrazzjoni tagħhom fir-reġistru tan-nies tal-baħar u l-indikazzjoni tal-bastimenti li fuqhom dawn ittellgħu. 10. Mingħajr preġudizzju għad-dispożizzjonijiet tal-punt 7 hawn fuq, jekk is-sidien jibqgħu ma jirrispettawx b'mod ripetut it-tlugħ abbord tan-numru ta' baħrin mill-Mawritanja previst, il-liċenzja tas-sajd tal-bastiment tiġi awtomatikament sospiża sa ma jitwettaq dan l-obbligu. KAPITOLU IX SPEZZJONIJIET TEKNIĊI 1. Darba fis-sena, kif ukoll wara xi tibdil fit-tunellaġġ jew fil-kategorija ta' sajd li twassal għall-użu ta' apparat tas-sajd differenti, kull bastimenti tas-sajd tal-Komunità għandhom jidħlu f'port ta' Nouadhibou jew ta' Nouakchott sabiex issirilhom spezzjoni kif stipulat fir-regolamenti fis-seħħ. Dawn l-ispezzjonijiet iridu jitwettqu b'mod obbligatorju fi żmien 48 siegħa mill-wasla tal-bastiment fil-port. Il-modalitajiet ta' l-ispezzjonijiet tekniċi tal-bastimenti li jistadu għat-tonn, ta' l-iskejjen tas-sajd bil-konzijiet tal-wiċċ u l-bastimenti tas-sajd pelaġiku huma stabbiliti fil-Kapitoli XIV u XV ta' dan l-Anness. 2. Meta l-bastiment jinstab li huwa konformi, il-kaptan tal-bastiment jingħata ċertifikat, bl-istess validità bħal-liċenzja, li jiġi mġedded de facto għall-bastimenti li jġeddu l-liċenzja tagħhom matul dik is-sena. Dan iċ-ċertifikat għandu jinżamm dejjem abbord. 3. L-ispezzjonijiet tekniċi jservu sabiex jikkontrollaw il-konformità tal-karatteristiċi tekniċi u ta' l-apparat abbord u sabiex jivverifikaw li d-dispożizzjonijiet dwar l-ekwipaġġ mill-Mawritanja ikunu ġew sodisfatti. 4. L-ispejjeż relatati ma' l-ispezzjonijiet għandhom jitħallsu mis-sidien u jiġu stabbiliti skond l-iskeda ffissata mir-regolamenti tal-Mawritanja, u kkomunikati lill-Parti Komunitarja. Dawn l-ispejjeż ma jistgħux ikunu aktar mis-somom normalment imħallsa mill-bastimenti l-oħrajn għall-istess servizzi. 5. In-nuqqas ta' osservanza ta' xi waħda mid-dispożizzjonijiet stipulati fil-punti 1 u 2 ta' hawn fuq iwassal għas-sospensjoni awtomatika tal-liċenzja tas-sajd sa ma s-sid jonora l-obbligi tiegħu. KAPITOLU X L-IDENTIFIKAZZJONI TAL-BASTIMENTI 1. Il-marki ta' l-identifikazzjoni ta' kull bastiment tal-Komunità għandhom ikunu konformi mar-regolamentazzjoni Komunitarja f'dan il-qasam. Din ir-regolamentazzjoni għandha tiġi kkomunikata lill-Ministeru qabel ma jidħol fis-seħħ dan il-Protokoll. Kull modifika ta' din trid tiġi nnotifikata lill-Ministeru ta' l-anqas xahar qabel ma tidħol fis-seħħ. 2. Kull bastiment li jaħbi l-marki tiegħu, ismu jew in-numru tar-reġistrazzjoni tiegħu jesponi ruħu għas-sanzjonijiet previsti mir-regolamentazzjoni fis-seħħ tal-Mawritanja. KAPITOLU XI SOSPENSJONI JEW IRTIRAR TAL-LIĊENZJI Jekk l-awtoritajiet tal-Mawritanja jiddeċiedu li jissospendu jew jirtiraw b'mod definittiv il-liċenzja ta' bastiment tal-Komunità, fl-applikazzjoni ta' dan il-Protokoll u tar-regolamentazzjoni tal-Mawritanja, il-kaptan ta' dan il-bastiment għandu jieqaf immedjatament minn kull attività ta' sajd u jerġa' lura mingħajr dewmien fil-port ta' Nouadhibou sabiex jagħti lura l-kopja oriġinali tal-liċenzja lis-Sorveljanza. Meta jitlestew il-formalitajiet neċessarji, il-Ministeru jinforma lill-Kummissjoni, permezz tad-Delegazzjoni, bit-tneħħija tas-sospensjoni u tingħata lura l-liċenzja. KAPITOLU XII KSUR 1. Kull ksur jiġi penalizzat skond ir-regolamentazzjoni tal-Mawritanja. 2. Għall-ksur tas-sajd gravi u gravi ħafna, hekk kif definiti mir-regolamentazzjoni tal-Mawritanja, il-Ministeru jirriserva d-dritt li jwaqqaf lill-bastimenti, lill-kaptani u, jekk ikun il-każ, lis-sidien implikati fit-twettiq ta' dawn l-infrazzjonijiet, minn kull attività ta' sajd fil-Mawritanja b'mod provviżorju jew b'mod definittiv. KAPITOLU XIII MULTI It-total tal-multa li tingħata lill-bastiment tal-Komunità huwa ddeterminat skond ir-regolamentazzjoni tal-Mawritanja f'limitu li jinkludi ammont minimu u massimu previsti mir-regolamentazzjoni tal-Mawritanja. Dan it-total huwa stabbilit skond il-proċedura prevista fil-punt 3 tal-Kapitolu VI ta' l-Anness II. It-total tal-multa li tingħata huwa mibdul f'EUR mis-Sorveljanza bir-rata applikata mill-Bank Ċentrali tal-Mawritanja fil-mument ta' l-infrazzjoni, u ż-żewġ ammonti totali huma kkomunikati fl-istess ħin lis-sid u lill-Kummissjoni, permezz tad-Delegazzjoni. Ir-regolamentazzjoni tal-Mawritanja, kif ukoll il-modifiki ulterjuri tagħha, għandhom jiġu kkomunikati lill-Parti Komunitarja. KAPITOLU XIV DISPOŻIZZJONIJIET APPLIKABBLI GĦALL-BASTIMENTI LI JISTADU GĦALL-ISPEĊI LI JPASSU ĦAFNA (BASTIMENTI LI JISTADU GĦAT-TONN U SKEJJEN TAS-SAJD BIL-KONZIJIET TAL-WIĊĊ) 1. Il-liċenzji għall-bastimenti li jistadu għat-tonn bit-tartarun, għall-bastimenti li jistadu għat-tonn bil-qasab u x-xlief u għall-iskejjen tas-sajd bil-konzijiet tal-wiċċ jinħarġu għall-perjodi li jaqblu mas-snin kalendarji ħlief għall-ewwel u l-aħħar sena ta' dan il-Protokoll. Il-liċenzja oriġinali trid tinżamm f'kull waqt fuq il-bastiment u għandha tiġi ppreżentata kull meta tintalab mill-Awtoritajiet kompetenti tal-Mawritanja, responsabbli mis-sorveljanza. Il-Komunità Ewropea żżomm aġġornat abbozz ta' lista tal-bastimenti li għalihom saret talba għal liċenzja tas-sajd tas-sajd b'konformità mad-dispożizzjonijiet ta' dan il-Protokoll. L-awtoritajiet tal-Mawritanja għandhom jiġu nnotifkati meta jitwaqqaf dan l-abbozz u wara dan kull darba li jiġi aġġornat. Meta jiġi rċevut dan l-abbozz tal-lista kif ukoll in-notifika tal-ħlas bil-quddiem indirizzat mill-Komunità Ewropea lill-awtoritajiet tal-Mawritanja, il-bastiment jiġi rreġistrat mill-awtorità kompetenti tal-Mawritanja fuq lista tal-bastimenti awtorizzati li jistadu, li tiġi mgħarrfa lill-awtoritajiet responsabbli mill-kontroll tas-sajd. F'dan il-każ, kopja ta' din il-lista tintbagħat lis-sid, u għandha tinżamm abbord bħala sostituzzjoni tal-liċenzja tas-sajd sakemm ma tintbagħat din ta' l-aħħar. Meta jiġu ppreżentati l-provi tal-ħlas bil-quddiem, il-Ministeru jistabilixxi l-liċenzja u jirreġistra l-bastiment konċernat fuq il-lista tal-bastimenti li huma awtorizzati li jistadu li tintbagħat lis-Sorveljanza u lill-Kummissjoni, permezz tad-Delegazzjoni. 2. Qabel ma jirċievi l-liċenzja tiegħu, kull bastiment igħaddi mill-ispezzjonijiet previsti mir-regolamentazzjoni fis-seħħ. Dawn l-ispezzjonijiet jistgħu jseħħu f'port barrani li jrid jiġi miftiehem. L-ispejjeż kollha marbuta ma' din l-ispezzjoni għandhom jitħallsu mis-sid. 3. Il-liċenzji jinħarġu wara li titħallas somma globali, permezz ta' trasferiment f'wieħed mill-kontijiet barra l-pajjiż tal-Bank Ċentrali tal-Mawritanja, f'isem it-Teżor tal-Mawritanja, li tikkorrispondi għall-ħlas bil-quddiem indikat fil-formoli tekniċi tal-Protokoll. Din is-somma globali ser tkun stabbilita pro rata taż-żmien tal-validità tal-liċenzja għall-ewwel u l-aħħar sena tal-Ftehim [3]. 4. Fuq il-bastimenti għandu jinżamm ġurnal ta' abbord, skond il-mudell ICCAT mehmuż fl-Appendiċi 4 ta' dan l-Anness, għal kull perjodu tas-sajd fl-ilmijiet tal-Mawritanja. Dan għandu jimtela anke f'każ fejn ma jinqabdux ħut. Għall-perjodi li fihom bastiment imsemmi hawn fuqma jkunx jinstab fl-ilmijiet tal-Mawritanja, dan għandu jimla l-ġurnal ta' abbord stipulat hawn fuq flimkien man-nota "Barra miż-ŻEE tal-Mawritanja". Fi żmien 15-il jum ta' xogħol wara li jaslu fil-port tal-ħatt, il-ġurnali ta' abbord stipulati f'dan il-punt jintbagħat lill-Ministeru u lill-awtoritajiet nazzjonali ta' l-Istat Membru. In-nuqqas ta' osservanza ta' xi waħda mid-dispożizzjonijiet previsti hawn fuq iwassal, mingħajr preġudizzju għas-sanzjonijiet previsti mir-regolamentazzjoni tal-Mawritanja, għas-sospensjoni awtomatika tal-liċenzja tas-sajd sa ma s-sid jissodisfa l-obbligi tiegħu. 5. Bla ħsara għall-verifiki li tkun tixtieq twettaq il-Mawritanja, il-Kummissjoni permezz tad-Delegazzjoni, qabel il-15 ta' Ġunju ta' kull sena tissottometti lill-Ministeru rendikont tat-tariffi dovuti għas-sena tas-sajd preċedenti abbażi tad-dikjarazzjonijiet tal-qabdiet stabbiliti minn kull sid u validati mill-istituti xjentifiċi kompetenti għall-verifika ta' l-informazzjoni dwar il-qabdiet fl-istati Membri, bħalma huma l-IRD (Institut de Recherche pour le Développement), l-IEO (Instituto Español de Oceanografia), l-INIAP (Instituto Nacional de Investigação Agrária e das Pescas) u l-IMROP (Institut Mauritanien de Recherches Océanographiques et des Pêches). 6. Għall-aħħar sena ta' l-applikazzjoni tal-Ftehim, ir-rendikont tat-tariffi dovuti għas-sena tas-sajd preċedenti jiġi mgħarraf fl-4 xhur wara li jkun skada il-Ftehim. 7. Ir-rendikont finali jintbagħat lis-sidien konċernati, li għandhom 30 jum żmien, li jibdew jgħoddu min-notifika u l-approvazzjoni ta' l-ammonti totali mill-Ministeru, sabiex jonoraw l-obbligi finanzjarji tagħhom ma' l-awtoritajiet kompetenti rispettivi. Il-ħlas f'EUR, maħruġ f'isem it-Teżor tal-Mawritanja f'wieħed mill-kontijiet imsemmija fil-Kapitolu IV, jitwettaq sa mhux aktar tard minn xahar u nofs wara l-imsemmija notifika. Madankollu, jekk it-tnaqqis definittiv huwa anqas mit-total tal-ħlas bil-quddiem stipulat fil-punt 4, id-differenza korrispondenti ma titħallasx lura lis-sid. 8. B'deroga għad-dispożizzjonijiet tal-Kapitolu I ta' l-Anness II, il-bastimenti, fit-3 siegħat ta' qabel kull dħul u ħruġ miż-żona, iridu jikkomunikaw direttament lill-awtoritajiet tal-Mawritanja, preferibbilment permezz tal-faks u jekk dan mhux possibbli permezz tar-radju, il-pożizzjoni tagħhom u l-qabdiet li għandhom abord. In-numru tal-faks u l-frekwenza tar-radju huma kkomunikati mis-Sorveljanza. Kopja tal-komunikazzjonijiet permezz tal-faks jew tar-reġistrazzjoni tal-komunikazzjonijiet bir-radju għandha tinżamm mill-awtoritajiet tal-Mawritanja u mis-sidien sakemm ma jiġi approvat minn kull waħda miż-żewġ Partijiet ir-rendikont finali tat-tariffi msemmi fil-punt 5. 9. Il-bastimenti li jistadu għat-tonn bit-tartarun, fuq talba ta' l-awtoritajiet tal-Mawritanja u bi qbil komuni mas-sidien konċernati, għandhom itellgħu abbord osservatur xjentifiku għal kull bastiment għal perjodu miftiehem. KAPITOLU XV DISPOŻIZZJONIJIET APPLIKABBLI GĦALL-BASTIMENTI TAS-SAJD PELAĠIĊI 1. Il-liċenzja oriġinali trid tinżamm f'kull waqt fuq il-bastiment u għandha tiġi ppreżentata kull meta tintalab mill-Awtoritajiet kompetenti tal-Mawritanja. Jekk għal raġunijiet prattiċi, il-kopja oriġinali tal-liċenzja ma setgħetx titwassal fuq il-bastiment immedjatament wara li tkun inħarġet mill-Ministeru, tista' tinżamm abbord kopja jew kopja bil-faks għal perjodu massimu ta' għaxart ijiem. 2. L-ispezzjonijiet tekniċi tal-bastimenti jistgħu jseħħu fl-Ewropa. F'dan il-każ, l-ispejjeż ta' l-ivjaġġar u ta' l-akkommodazzjoni ta' żewġ persuni maħtura mill-Ministeru sabiex iwettqu dawn l-ispezzjonijiet għandhom jitħallsu mis-sid. 3. It-totali tat-tariffi jinkludu kull dritt jew taxxa oħra relatati, ħlief għat-taxxa parafiskali, it-taxxi tal-port, jew għall-għotja ta' servizzi. Għal kull tunnellata li tinqabad aktar mit-tunnellaġġ ta' referenza allokat għal kul bastiment pelaġiku bil-friża tal-kategorija 9, għandu jsir ħlas ta' EUR 15 għal kull tunnellata li jitħallsu lit-Teżor Pubbliku tal-Mawritanja. Rendikonti tal-qabdiet jitħejjew bi qbil komuni fi żmien li jrid jiġi miftiehem bejn il-Partijiet. Il-prinċipju tal-limitu massimu tal-qabdiet ma japplikax għall-bastimenti pelaġiċi frisk tal-kategorija 11. Il-ħlas tat-tariffi kif ukoll it-totali addizzjonali eventwali jitħallsu f'wieħed mill-kontijiet barra l-pajjiż tal-Bank Ċentrali tal-Mawritanja, f'isem it-Teżor tal-Mawritanja. 4. Il-bastimenti tas-sajd pelaġiku għandhom jikkomunikaw lis-Sorveljanza l-intenzjoni tad-dħul jew ħruġ tagħhom miż-żoni tas-sajd tal-Mawritanja. Din il-komunikazzjoni trid issir 12-il siegħa qabel id-dħul, u 36 siegħa qabel il-ħruġ. Meta tingħata n-notifika tal-ħruġ, kull bastiment għandu jagħti wkoll il-volum u l-ispeċi tal-qabdiet miżmuma abbord. 5. Is-sidien għandhom iwettqu d-dispożizzjonijiet utli għat-trasport, għas-spejjeż tagħhom, tal-baħrin u l-osservaturi xjentifiċi mill-Mawritanja. 6. Il-bastimenti pelaġiċi tal-kategorija 11 huma marbuta bid-dispożizzjonijiet li ġejjin f'dak li għandu x'jaqsam mat-tlugħ tal-baħrin: - matul l-ewwel sitt xhur ta' l-attivitajiet tagħhom fiż-żoni tas-sajd tal-Mawritanja, il-bastimenti huma eżenti milli jtellgħu abbord baħrin mill-Mawritanja; - matul is-sitt xhur ta' wara, il-bastimenti għandhom itellgħu abbord 50 % tal-baħrin previsti fil-paragrafu 1 tal-Kapitolu VIII; Fl-aħħar ta' dawn iż-żewġ perjodi ta' sitt xhur, id-dispożizzjonijiet previsti fil-paragrafu 1 tal-Kapitolu VIII, japplikaw għall-bastimenti tal-kategorija 11. [1] L-iskali għall-bastimenti tas-sajd industrijali, li jitħallsu f’munita lokali, skond id-digriet li jwaqqaf it-taxxa parafiskali, huma dawn li ġejjin: [2] Iż-żewġ partijiet jiftiehmu biex jevalwaw it-total tat-taxxa parafiskali li għandha tiġi applikata għal bastimenti li jistadu għat-tonn bit-tartarun. [3] Iż-żewġ partijiet jaqblu li jevalwaw it-total tat-taxxa parafiskali li għandha tiġi applikata għall-bastimenti li jistadu għat-tonn bit-tartarun. -------------------------------------------------- 20061130 Appendiċi 1 Ftehim ta' sajd tal-mawritanja — Komunità Ewropea Applikazzjoni għal liċenzja tas-sajd I — APPLIKANT 1. Isem sid il-vapur: 2. Isem l-assoċjazzjoni jew ir-rappreżentant tas-sid: 3. L-indirizz ta’ l-assoċjazzjoni jew tar-rappreżentant tas-sid: 4. Telefown: Faks: Telex: 5. Isem il-kaptan: Nazzjonalità: II — IL-BASTIMENT U L-IDENTIFIKAZZJONI TIEGĦU 1. Isem tal-bastiment: 2. Bandiera: 3. Numru tar-reġistrazzjoni estern: 4. Port ta’ reġistrazzjoni: 5. Sena u post ta’ kostruzzjoni: 6. Kodiċi tas-sinjal tar-radju: Frekwenza tas-sinjal tar-radju: 7. Tip ta’ qoxra (hull): Azzar Injam Polijester Materjal ieħor III — KARATTERISTIĊI TEKNIĊI TAL-BASTIMENT U T-TAGĦMIR 1. Tul totali: Wisgħa: 2. Tunnellaġġ (indikat bħala TG): 3. Qawwa tal-magna prinċipali indikata bħala H.P.: Marka: Tip: 4. Tip ta’ bastiment: Kategorija tas-sajd: 5. Tagħmir tas-sajd: 6. Numru ta’ ekwipaġġ abbord: 7. Metodu ta’ konservazzjoni abbord: Frisk Tkessiħ Imħallat Friżat 8. Kapaċità ta’ friża kull 24 siegħa (f’tunnellati): 9. Kapaċità ta’ l-istivi: Numru: Magħmula fi nhar Firma ta’ l-applikant: +++++ TIFF +++++ -------------------------------------------------- 20061130 Appendiċi 2 Ħin Intestatura Nru 4 Piż totali ta’ ikel tal-ħut (kg) (19) Firma tal-Kaptarn (11) Piż Totali tal-ħut (kg) (18) Sena Piż Totali tal-Qabdiet (kg) (17) Intestatura Nru 3 Ingassa l-lista “A” jew “B’ mhux użata Stima tal-kwantitajiet maqbuda minn kull speċi: (f’kilogrammi) (16) (jew spjegazzjoni tar-raġunijiet għal waqfien mis-sajd) Ħut ieħor Xaha Awwist Jum Gambli Frott tal-baħar varju Data (6) Data (6) Qies tat-tagħmir (10) Qarnit Ċefalo-podi varji Siċċ Ħut ieħor Tluq minn (4) Ritorn (5) Klamari Mar-lozz Pagru Rape Malja tax-xibka (9) Marlozz Krusta-ċeji oħra Tipi ta’ Tonn Awwis-ta roża Sabres Alonga Kavalli Gambli Oħrajn REPUBBLIKA IŻLAMIKA TAL-MAWRITANJA ĠURNAL TAS-SAJD Kodiċi tat-tagħmir (8) Isem il-bastiment (1) Sinjal tar-radju (2) Isem il-kaptan (3) Inċova Carabi- neros Sardinelli Astado Sardin Gamba Intestatura Nru 2 Saw- rell A Awwis-ta B Tagħmir tas-sajd (7) Ħin ta’ sajd (siegħat) (15) Nurmu ta’ sajdiet (14) Settur statis-tiku (13) Intestatura Nru 1 Data (12) +++++ TIFF +++++ -------------------------------------------------- 20061130 Appendiċi 3 ISLAMIC REPUBLIC OF MAURITANIA LANDING/TRANSHIPMENT DECLARATION Day Month Year Time (A) Name of vessel (1) Radio call sign (2) Master's name (3) Left (4) Date (6) Returned (5) Date (6) Nationality Call sign Name of receiving vessel Signature of the master of the vessel GIVE WEIGHT IN KG Species (B) | Commercial grade (C) | Presentation (D) | Net weight (E) | Selling price (F) | Currency (G) | Species (B) | Commercial grade (C) | Presentation (D) | Net weight (E) | Selling price (F) | Currency (G) | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | +++++ TIFF +++++ -------------------------------------------------- 20061130 Appendiċi 4 ĠURNAL TA’ ABBORD TAS-CICTA GĦAS-SAJD TAT-TONN Bil-konz Lixka ħajja Isem il-bastiment: Tunnellaġġ gross: Xahar Jum Sena Port Tartarun idur Bandiera: Kapaċità – (TM): Tkarkir Numru tar-reġistrazzjoni: Kaptan: TLUQ tal-bastiment: Outros (Oħrajn) Sid: L-għadd ta’ l-ekwipaġġ: Indirizz: Data tar-rapport: RITORN tal-bastiment: (Awtur tar-rapport): L-għadd ta’ jiem fuq il-baħar: L-gaħħd ta’ jiem ta’ sajd: Numru tas-sajda: L-għadd ta’ rimjiet: Data Settur Capturas (Qabdiet) Isco usado na pesca (Lixka użata) Latitudni N/S Lonġitudni E/W T° ta’ wiċċ il-baħar (ºĊ) Tonn aħmar Tonn tax-xewka safra (Tonn oħxon b’għajnu kbira) (Alonga) (Pixxispad) (Marlin) (Makaire abjad) (Makaire /Marlin iswed) (Voiliers/ Marlin) Palamit Sajda (Qabdiet imħallta) Xahar Jum Thunnus thynnus jew maccoyi Thunnus albacares Thunnus obesus Thunnus alalunga Xiphias gladius Tetraptunus audax jew albidus Makaira indica Istiophorus albicane jew platypterus Katsuwonus pelamis Total ta’ kull jum (piż f’kg biss) Saury Klamari Lixka ħajja (Oħrajn) Numru ta’ snanar użati Nru. Piż kg Nru. kg Nru. kg Nru. kg Nru. kg Nru. kg Nru. kg Nru. kg Nru. kg Nru. kg Nru. kg KWANTITAJIET IMĦATTA (F’KG) Rimarki 1 — Uża folja kull xahar u linja kuljum. 2 — Fit-tmiem ta’ kull sajda, ibgħat kopja tal-ġurnal lill-korrispondent iegħek jew lis-CICTA, Calle Corazón de María, 8, 28002 Madrid. Spanja. 3 — “Jum” ifisser il-jum li fiħ jintrama l-konz. 4 — Is-settur tas-sajd jiddetermina l-pożizzjoni tal-bastiment. Aġġusta il-minuti sa l-eqreb figura sħiħa u indika l-grad ta’ latitudni u lonġitudni. Qis li jkun hemm indikazzjoni N/S u E/W. 5 — L-aħħar ringiela (Kwantitajiet imħatta) m’għandiex timtela’ qabel it-tmiem tas-sajda. Għandu jkun indikat il-piż reali fil-mument tal-ħatt. 6 — L-informazzjoni kollha inkluża hawn hija strettament kunfidenzjali. +++++ TIFF +++++ -------------------------------------------------- 20061130 ANNESS II Koperazzjoni fil-qasam tal-kontroll ta' l-attivitajiet tas-sajd tal-bastimenti tal-Komunità fiż-żoni tas-sajd tal-Mawritanja KAPITOLU I DĦUL U ĦRUĠ MIŻ-ŻONA TAS-SAJD TAL-MAWRITANJA 1. Ħlief għall-bastimenti li jistadu għat-tonn, l-iskejjen tas-sajd bil-konzijiet tal-wiċċ u l-bastimenti tas-sajd pelaġiku (fejn iż-żmien isegwi d-dispożizzjonijiet tal-Kapitoli XIV u XV ta' l-Anness I), il-bastimenti tal-Komunità li jaħdmu fil-qafas ta' dan il-Ftehim iridu jikkomunikaw b'mod obbligatorju: a) id-dħul: Dawn għandhom jiġu notifikati ta' l-anqas 36 siegħa qabel u trid tingħata l-informazzjoni li ġejja: - il-pożizzjoni tal-bastiment waqt il-komunikazzjoni; - il-jum, id-data u s-siegħa meta bejn wieħed u ieħor huwa stmat id-dħul fiż-żona ŻEE tal-Mawritanja; - il-qabdiet għal kull speċi miżmuma abbord fil-ħin tal-komunikazzjoni, għall-bastimenti li kienu wrew minn qabel li għandhom liċenzja tas-sajd għal żona oħra tas-sajd fis-sottoreġjun. F'dan il-każ, is-Sorveljanza għandha jkollha aċċess għall-ġurnal tas-sajd relattiv għal din iż-żona l-oħra tas-sajd, u ż-żmien tal-kontroll eventwali ma jistax idum aktar miż-żmien previst fil-punt 4 ta' dan il-Kapitolu. b) il-ħruġ: Dawn iridu jiġi notifikati ta' l-anqas 48 siegħa qabel, u trid tingħata l-informazzjoni li ġejja: - il-pożizzjoni tal-bastiment matul il-komunikazzjoni; - il-jum, id-data u s-siegħa tal-ħruġ miż-żona ŻEE tal-Mawritanja; - il-qabdiet, għal kull speċi, miżmuma abbord fil-ħin tal-komunikazzjoni. 2. Is-sidien għandhom jikkomunikaw lis-Sorveljanza d-dħul u l-ħruġ tal-bastimenti tagħhom miż-ŻEE tal-Mawritanja permezz tal-faks, posta elettronika jew posta li jintbagħtu fuq in-numru tal-faks u l-indirizz murija fl-Appendiċi 1 ta' dan l-Anness. Kull modifika tan-numri tal-komunikazzjoni u ta' l-indirizzi għandha tiġi kkomunikata lill-Kummissjoni, permezz tad-Delegazzjoni, fi żmien 15-il jum mid-dħul fis-seħħ tagħha. 3. Sakemm idumu fiż-ŻEE tal-Mawritanja, il-bastimenti Komunitarji għandhom dejjem isegwu l-frekwenzi tas-sejħa internazzjonali (VHF Kanal 16 jew HF 2182). 4. Meta jirċievu l-messaġġi tal-ħruġ miż-żona tas-sajd, l-awtoritajiet tal-Mawritanja jirriżervaw id-dritt li jiddeċiedu li jwettqu kontroll qabel il-ħruġ tal-bastimenti abbażi ta' ġbir ta' kampjuni madwar il-port ta' Nouadhibou jew dak ta' Nouakchott. Dawn il-ħidmiet ta' kontroll ma jistgħux idumu aktar minn 3 sigħat. 5. In-nuqqas ta' osservanza tad-dispożizzjonijiet previsti fil-punti 1 sa 3 hawn fuq iwassal għas-sanzjonijiet li ġejjin: a) għall-ewwel darba: - il-bastiment titbiddillu d-direzzjoni, jekk dan ikun possibbli; - it-tagħbija abbord tinħatt u tiġi kkonfiskata mit-Teżor; - il-bastiment iħallas penali ugwali għall-minimu ta' l-ammont previst mir-regolamentazzjoni tal-Mawritanja. b) għat-tieni darba: - il-bastiment titbiddillu d-direzzjoni, jekk dan ikun possibbli; - it-tagħbija abbord tinħatt u tiġi kkonfiskata mit-Teżor; - il-bastiment iħallas penali ugwali għall-minimu ta' l-ammont previst mir-regolamentazzjoni tal-Mawritanja; - il-liċenzja tiġi annullata għall-bqija tal-perjodu tal-validità tagħha. c) għat-tielet darba: - il-bastiment titbiddillu d-direzzjoni, jekk dan ikun possibbli; - it-tagħbija abbord tinħatt u tiġi kkonfiskata mit-Teżor; - il-liċenzja tiġi rtirata b'mod definittiv; - il-kaptan u l-bastiment ma jitħallewx iwettqu attività fil-Mawritanja. 6. F'każ li l-bastiment li jwettaq il-kontravenzjoni jaħrab, il-Ministeru jinforma lill-Kummissjoni u lill-Istat Membru tar-reġistrazzjoni sabiex is-sanzjonijiet previsti fil-punt 5 hawn fuq jistgħu jiġu applikati. KAPITOLU II PASSAĠĠ INNOĊENTI Meta l-bastimenti tas-sajd tal-Komunità jeżerċitaw id-dritt tagħhom għall-passaġġ innoċenti u ta' navigazzjoni fiż-żoni tas-sajd tal-Mawritanja b'konformità mad-dispożizzjonijiet tal-Konvenzjoni tan-Nazzjonijiet Uniti dwar id-Dritt Marittimu u tal-leġiżlazzjonijiet nazzjonali u internazzjonali fil-qasam, dawn għandhom iżommu t-tagħmir tas-sajd kollu merfugħa abbord kif suppost, b'mod li dawn ma jistgħux jintużaw immedjatament. KAPITOLU III TRASBORD 1. It-trasbord tal-qabdiet tal-bastimenti tal-Komunità jitwettqu esklussivament madwar il-portijiet tal-Mawritanja u fiż-żoni previsti fl-Appendiċi 5 ta' dan l-Anness. 2. Kull bastiment tal-Komunità li jixtieq iwettaq trasbord tal-qabdiet għandu jissottometti ruħu għall-proċedura prevista fil-punti 3 u 4 hawn fuq. 3. Is-sidien ta' dawn il-bastimenti għandhom jinnotifikaw lis-Sorveljanza, ta' l-anqas 36 siegħa qabel, bil-mezzi ta' komunikazzjoni previsti fil-punt 2 tal-Kapitolu I ta' dan l-Anness, l-informazzjoni li ġejja: - l-isem tal-bastimenti tas-sajd li jkunu ser iwettqu t-trasbord; - l-isem tal-bastiment li jkun ser iġorr il-qabda; - it-tunnellaġġ, għal kull speċi, li jkun ser jiġi trasbordat; - il-jum, id-data u l-ħin tat-trasbord. Is-Sorveljanza tikkomunika r-risposta tagħha fi żmien massimu ta' 24 siegħa. 4. It-trasbord jitqies bħala ħruġ miż-żoni tas-sajd tal-Mawritanja. Il-bastimenti għalhekk għandhom jagħtu lura lis-Sorveljanza, il-kopji oriġinali tal-ġurnal tas-sajd u tal-ġurnal tas-sajd anness u jinnotifikaw bl-intenzjoni tagħhom, kemm sabiex ikomplu s-sajd u kemm sabiex joħorġu miż-żona tas-sajd tal-Mawritanja. 5. Kull ħidma tat-trasbord tal-qabdiet mhux stipulata fil-punti 1 sa 4 hawn fuq mhix permessa fiż-ŻEE tal-Mawritanja. Kull kontravenzjoni għal din id-dispożizzjoni hija soġġett għas-sanzjonijiet previsti mir-regolamentazzjoni tal-Mawritanja fis-seħħ. 6. Il-Parti tal-Mawritanja tirriserva d-dritt li tirrifjuta t-trasbord jekk il-bastiment li jġorr il-qabda jkun wettaq sajd illegali, mhux iddikjarat u mhux regolamentat kemm ġewwa kif ukoll barra miż-ŻEE tal-Mawritanja. KAPITOLU IV SPEZZJONI U KONTROLL 1. Il-kaptani tal-bastimenti tal-Komunità, jippermettu u jiffaċilitaw it-tlugħ abbord u t-twettiq tad-dmirijiet ta' kull uffiċjal tal-Mawritanja responsabbli mill-ispezzjoni u mill-kontroll ta' l-attivitajiet tas-sajd. Il-preżenza abbord ta' dawn l-uffiċjali m'għandhiex taqbeż iż-żmien neċessarju għat-twettiq tal-ħidma tagħhom. Fit-tmiem ta' kull spezzjoni u kontroll, jingħata ċertifikat lill-kaptan tal-bastiment. 2. Il-Parti Komunitarja torbot ruħha li żżomm il-programm speċifiku tal-kontroll fil-portijiet Komunitarji. Dan il-programm jiġi kkomunikat lill-Ministeru, li jirriżerva d-dritt li jitlob li jassisti f'dawn il-kotrolli skond id-dispożizzjonijiet previsti fil-Kapitolu V. Ġabriet tar-rapporti tal-kontrolli mwettqa jintbagħtu perjodikament lill-Ministeru. KAPITOLU V SISTEMA TA' OSSERVAZZJONI KONĠUNTA TAL-KONTROLLI FUQ L-ART Iż-żewġ Partijiet jiddeċiedu li jwaqqfu sistema ta' osservazzjoni Konġunta ta' kontrolli fuq l-art, bil-ħsieb li titjieb l-effikaċja tal-kontroll. Għal dan il-għan, huma għandhom jaħtru rappreżentanti li jassistu fil-ħidmiet tal-kontroll u l-ispezzjonijiet effetwati mis-servizzi nazzjonali tal-kontroll rispettivi u jistgħu jeffetwaw osservazzjonijiet fuq l-implimentazzjoni ta' dan il-Ftehim. Dawn ir-rappreżentanti jrid ikollhom: - kwalifika professjonali - esperjenza adegwata fil-qasam tas-sajd, u - għarfien approfondit tad-dispożizzjonijiet tal-Ftehim u ta' dan il-Protokoll. Meta dawn ir-rappreżentanti jassistu fl-ispezzjonijiet, dawn jitwettqu mis-servizzi nazzjonali tal-kontroll u dawn ir-rappreżentanti ma jistgħux, fuq l-inizjattiva tagħhom, jeżerċitaw drittijiet ta' spezzjoni mogħtija lill-uffiċjali nazzjonali. Meta dawn ir-rappreżentanti jakkompanjaw lill-uffiċjali nazzjonali, dawn ikollhom aċċess għall-bastimenti, postijiet u dokumenti li huwa suġġetti għall-ispezzjoni mill-uffiċjali, sabiex jiġbru informazzjoni mhux personali neċessarji sabiex